text:
Akli Azwaw : I tarwa n tmurt-iw i yemlalen di Tizi n Tsemlal Ass n 01 n yebrir 2011 Aṭas n yergazen akked tlawin di tmurt-nneɣ ttazzalen i wakken ad sddaklen imezdaɣ n tmurt-nneɣ, ad ṭṭfen afus deg ufus, ad cerwen tidi ɣef izerfan-nneɣ, ɣef tmanit, ɣef tlelli i tmurt-nneɣ. Ar assa ur nessaweḍ ara nekni s Yezwawen (Iqbayliyen) a nẓer ula d nekni d aɣref i nella, nuklal tilelli am iɣerfan nniḍen. Ass tekkrem-d kunwi, (tekkremt-d kunemti), tennim nezmer a neddakel, a neddu deg webrid ara a ɣ-yessiwḍen ɣer tlelli. Assa yessefk a nemsefham ɣef snat n tlufa: Tamezwarut: Yessefk yal Aqbayli (yal Taqbaylit) ad iẓer tutlayt-nneɣ Tamaziɣt Tazwawt tezmer i wayen akk i zemrent tutlayin nniḍen. Tis snat: Yessefk yal Aqbayli (yal Taqbaylit) ad iẓer ula d nekni nezmer a nessiweḍ a nedder s izerfan i sɛan iɣerfan nniḍen. Ma yella nemsefhem ɣef annect-a, ihi nezmer kra n was a nessiweḍ ɣer yiswi-nneɣ, ɣas iberdan ara ad yessiwḍen ɣer dinna zemren ad ilin mačči yiwen!! Ula d nekni nuklal tilelli, nuklal timanit i tmurt-nneɣ! Akli Azwaw Lyazid Abid : Timdukal, imdukal, azul fell-awen(t) Ala tiddet akked tayri n tlelli, i ken-d-yewwin ɣer da. Imi ula d nek ḥemmleɣ tilelli i weɣref aqbayli, nwiɣ ad iliɣ yid-wen. Inig amcum yenna-d ala. Inig ideg nella assa, awah d kunwi i yeṭṭfen ccan n tmurt ad yekfu akk fell-aneɣ. Dacu kan, akken neqqar nekni s Leqbayel, ɣas ma ulac-aɣ nella. Ad tedder tmurt-nneɣ Tanemmirt. Münich, ass n 31.03.2011, 23h07
01.04.2011
Sarameɣ-awen leqdic igerrzen. Neqqar tafat tettas-d seg rray d uciwer.
Ad yedder uɣref-nneɣ
Lyazid Abid, aneɣlaf n Unavaḍ Aqbayli
Akli Azwaw :
I tarwa n tmurt-iw i yemlalen di Tizi n Tsemlal
Ass n 01 n yebrir 2011
Aṭas n yergazen akked tlawin di tmurt-nneɣ ttazzalen i wakken ad sddaklen imezdaɣ n tmurt-nneɣ, ad ṭṭfen afus deg ufus, ad cerwen tidi ɣef izerfan-nneɣ, ɣef tmanit, ɣef tlelli i tmurt-nneɣ.
Ar assa ur nessaweḍ ara nekni s Yezwawen (Iqbayliyen) a nẓer ula d nekni d aɣref i nella, nuklal tilelli am iɣerfan nniḍen.
Ass tekkrem-d kunwi, (tekkremt-d kunemti), tennim nezmer a neddakel, a neddu deg webrid ara a ɣ-yessiwḍen ɣer tlelli.
Assa yessefk a nemsefham ɣef snat n tlufa:
Tamezwarut: Yessefk yal Aqbayli (yal Taqbaylit) ad iẓer tutlayt-nneɣ Tamaziɣt Tazwawt tezmer i wayen akk i zemrent tutlayin nniḍen.
Tis snat: Yessefk yal Aqbayli (yal Taqbaylit) ad iẓer ula d nekni nezmer a nessiweḍ a nedder s izerfan i sɛan iɣerfan nniḍen.
Ma yella nemsefhem ɣef annect-a, ihi nezmer kra n was a nessiweḍ ɣer yiswi-nneɣ, ɣas iberdan ara ad yessiwḍen ɣer dinna zemren ad ilin mačči yiwen!!
Ula d nekni nuklal tilelli, nuklal timanit i tmurt-nneɣ!
Akli Azwaw
Lyazid Abid :
Timdukal, imdukal, azul fell-awen(t)
Ala tiddet akked tayri n tlelli, i ken-d-yewwin ɣer da.
Imi ula d nek ḥemmleɣ tilelli i weɣref aqbayli, nwiɣ ad iliɣ yid-wen. Inig amcum yenna-d ala. Inig ideg nella assa, awah d kunwi i yeṭṭfen ccan n tmurt ad yekfu akk fell-aneɣ. Dacu kan, akken neqqar nekni s Leqbayel, ɣas ma ulac-aɣ nella.
Ad tedder tmurt-nneɣ
Tanemmirt.
Münich, ass n 31.03.2011, 23h07


c: text/html

text:
Ar melmi ad runtt tyemmatin tiqbayliyin ɣef warraw-nnsent akked yirgazen-nnsent? Ar melmi ilemẓyen n tmurt n yeqbayliyen ad ttcihwan tarewla akin i yil? Ar melmi ara ttazzalen ineɣmasen d timeḥzizwar ɣef anwa ara d-yawin uṭṭun n wid yettwanɣan? Ar melmi ara d-yeqqim ugdud aqbayli ad yettidir ddaw n lḥers d tuksa n tlelliyin ɣef iɣlin watmaten-nnsen? Ar melmi aqbayli ara yefɣen seg uxxam-is ad yettxemmim ma yella ad d-yuɣal ɣer warraw-is neɣ uhu? Ar melmi ara tettraǧu tesdawit-nneɣ taɣalin n imusnawen-is akked iselmaden-is i tt-yeǧǧan? Ar melmi ilemẓiyen-nneɣ ad reglen ɣef iɣerbazen i wakken ad nadin adrim? Ar melmi ara d-yeḍru wayen s weɛden imḍebbren akken ad d-rren talwit ad wenɛen yir ḥala ideg tezzer tamurt n yeqbayliyen? Ar melmi ad ttbelliɛen abrid Yeqbayliyen i wakken ad skanayen lɣiḍ-nnsen akked wurif-nnsen? Armelmi...Ar melmi... Ar melmi...? Ha ala... alef iberdan! Agdud ur yuɣ tanumi yekna ur ikennu zdat lbaṭel. Ɣur-s azref ad yidir di tlelli, d netta ara yfernen abrid ara t-yessufɣen. Γef aya i d-iger tiɣri yizem n tlelli i Yeqbayliyen anda ma llan akken ad zzin d agraw ad qqimen ad d-ffen tifrat i taluft-nnsen. D tiɣri n tegmatt ad ttruḥ qbala ɣer imḍebren iqbayliyen ɣer kra n win yesɛan tezweɣ deg udmawen-nnsen. Yessawel s teɣri-agi: Tiɣri n yizem n tlelli i Yeqbayliyen d tiɣri n ugrawliw ameqqran di tegrawla anda yenna:
Ar melmi ad nsel anagar yir isallen?
Ayaḍra ifut lawan? Ad neknu zdat n layas?
1- Ad yeyɣli lbaṭel
2- Ad d-tuɣal teqbaylit-nneɣ
3- Ad ǧǧen Akbayli ad yidir di timanit, talwit d tlelli akked tugdut.
" Ddret s Teqbaylit-nnwen"
D tidett d tagrawla mgal iwaɣezniwen i wakken taqbaylit ad ttidir wa ad ttneḥraz.
Ar melmi ad runtt tyemmatin tiqbayliyin ɣef warraw-nnsent akked yirgazen-nnsent?
Ar melmi ilemẓyen n tmurt n yeqbayliyen ad ttcihwan tarewla akin i yil?
Ar melmi ara ttazzalen ineɣmasen d timeḥzizwar ɣef anwa ara d-yawin uṭṭun n wid yettwanɣan?
Ar melmi ara d-yeqqim ugdud aqbayli ad yettidir ddaw n lḥers d tuksa n tlelliyin ɣef iɣlin watmaten-nnsen?
Ar melmi aqbayli ara yefɣen seg uxxam-is ad yettxemmim ma yella ad d-yuɣal ɣer warraw-is neɣ uhu?
Ar melmi ara tettraǧu tesdawit-nneɣ taɣalin n imusnawen-is akked iselmaden-is i tt-yeǧǧan?
Ar melmi ilemẓiyen-nneɣ ad reglen ɣef iɣerbazen i wakken ad nadin adrim?
Ar melmi ara d-yeḍru wayen s weɛden imḍebbren akken ad d-rren talwit ad wenɛen yir ḥala ideg tezzer tamurt n yeqbayliyen?
Ar melmi ad ttbelliɛen abrid Yeqbayliyen i wakken ad skanayen lɣiḍ-nnsen akked wurif-nnsen?
Armelmi...Ar melmi... Ar melmi...?
Ha ala... alef iberdan! Agdud ur yuɣ tanumi yekna ur ikennu zdat lbaṭel. Ɣur-s azref ad yidir di tlelli, d netta ara yfernen abrid ara t-yessufɣen.
Γef aya i d-iger tiɣri yizem n tlelli i Yeqbayliyen anda ma llan akken ad zzin d agraw ad qqimen ad d-ffen tifrat i taluft-nnsen.
D tiɣri n tegmatt ad ttruḥ qbala ɣer imḍebren iqbayliyen ɣer kra n win yesɛan tezweɣ deg udmawen-nnsen.
Yessawel s teɣri-agi:
Tiɣri n yizem n tlelli i Yeqbayliyen d tiɣri n ugrawliw ameqqran di tegrawla anda yenna:

robotstxt: allowed

filter: keep


text:
16 Yis i gețwaxleq wayen nețwali d wayen ur nețwali ara ama deg igenwan ama di lqaɛa, tigeldiwin d igelliden, lḥekmat akk-d tezmar yellan deg igenwan; kullec yețwaxleq yis, kullec yețwaxleq i nețța.
6 meɛna ɣuṛ-nneɣ nukni yiwen kan n Ṛebbi i gellan, d baba-tneɣ Ṛebbi i d-ixelqen kullec, ula d nukni d ayla-s. Anagar yiwen n Ssid i gellan : d Ɛisa Lmasiḥ, yis i d-yella kullec, yis daɣen i nedder ula d nukni.
20 Tazmert nni i d-ibeggen s Ɛisa Lmasiḥ, mi t-id-yesseḥya si ger lmegtin, yerna yesɣim-it ɣer tama-s tayeffust deg igenwan iwakken ad yeḥkem,
21 sennig igelliden meṛṛa n ddunit, sennig imdebbṛen ț-țnezmarin, sennig tgeldiwin akk-d yismawen meṛṛa yellan mačči kan di lǧil-agi meɛna ula di lǧil i d-iteddun.
9 yerna a d-sfehmeɣ lmeɛna n lbaḍna agi i geffer Sidi Ṛebbi si lebda, nețța i gxelqen kullec.
10 S wakka, lḥekmat ț-țnezmarin n igenwan ad issinent tamusni n Sidi Ṛebbi di mkul ṣṣifat-ines, s tejmaɛt n imasiḥiyen
10 Yerna yenna : D kečč a Ṛebbi i gessersen lsas n ddunit si tazwara, d ifassen-ik i gfeṣṣlen igenwan ;
11 nutni ad fnun ma d kečč aț-țdumeḍ, ad uɣalen meṛṛa d iqdime n am llebsa taqdimt,
12 a ten-tbeddleḍ a m akken tețwabeddal llebsa, a ten-tețleḍ am ubeṛnus, ma d kečč ur tețbeddileḍ ar a, ussan-ik ur țfakan ara .
10 Sidi Ṛebbi i d-ixelqen kullec yerna kullec d ayla-s, yehwa-yas ad issiweḍ ccan n Ɛisa amsellek n yemdanen ɣer lekmal, mi t-id isɛedda si leɛtab ameqqran, iwakken a d-yawi aṭas n yemdanen ɣer lɛaḍima-s;
3 ?-țideț Sidna Ɛisa yesɛa ccan akteṛ n Sidna Musa, imi win yebnan axxam, d nețța i gesɛan ccan akteṛ n wexxam yebna.
4 Axaṭer yal axxam yella win i t-yebnan, ma d win i d-ixelqen kra yellan, d Sidi Ṛebbi.
13 Ayen akk i d-ițwaxelqen deg igenni, di lqaɛa, ddaw lqaɛa, di lebḥeṛ d wayen akk yellan deg-sen, sliɣ-asen qqaṛen : A neḥmed a neckkeṛ Win yeqqimen ɣef wukersi n lḥekma akk-d Izimer, i nutni lɛaḍima d lḥekma si lǧil ɣer lǧil!
14 Ṛebɛa lxuluq-nni qqaṛen : Amin! Ma d lecyux-nni țseǧǧiden zdat-sen.


text:
Ayen i nḥemmel di teqbaylit d lhem, nettaf-as-d ssebba i s wayen ɣlayen ɣer-neɣ. Nɛeffes, nrekkeḍ deg wakal, akal i deg i d-nefruri. Nutni qqaren-aɣ ansi-ken? kenwi mačči n d agi! Snulfuyen-aɣ-d iẓuran i wakken ma nesseḍlem-iten yiwwas ad aɣ-d-inin: “ula d kenwi d at berra i tellam.” Maca, ayen i aɣ-isefcalen d taɣennant ur nesɛi sser. Ayen i aɣ-isefcalen d yir tismin. Ayen i aɣ-isefcalen d yir laḥsab d tmuɣli s tebrek n tiṭ akked lexṣaṣ n tmusni. Nẓehheḍ deg waḍu, nekkat mezlelli, neččebbiḥ i wulac, nettzuxxu s wayen i aɣ-d-yezuɣer waḍu, ɣas akken d aɣebbar s alen i aɣ-d-yettawi. Awi-d kan ad necuf tidmarin-nneɣ sdat waḍu, ad nhuzz tuyat, ad nettɛennin i lebɣi n tmuɣli n wiyaḍ. I Kečč a wagi yaɣran? Yak tfahmeḍ, tesneḍ? Maca, ɣef wayen akka i d-iḍerrun tesusmeḍ, tugiḍ ad d-temmeslayeḍ, ur iban ma yella tugadeḍ neɣ tettikkiḍ. Ur tban tikli-k ɣas seg-k wiyaḍ rǧan amwiwel. Neǧǧa annar deg-s i yesarwaten d at iččumar. Ur nezmir ad t-id-nini, ur nezmir ad nesusem. Atan wwḍen tudrin d tzarbatin. Nefren ddel, wala ad nbeddel. Aɛdaw nessen-it maca nugi ad ten-qabel. Irnaten Murad
Nekker i wedrar s wuffal, nekkat nettraǧu ad d-yer ṣṣut.
Nettuɣal d ugur yezgan deg webrid n wid iran ad ɣeṣben tikli, acku reglen i nnger yeddan deffir-sen.
Yal wa yettraǧu win ara d-yezwiren…dɣa nuɣal akk d inegura.
Ayen i nḥemmel di teqbaylit d lhem, nettaf-as-d ssebba i s wayen ɣlayen ɣer-neɣ.
Nɛeffes, nrekkeḍ deg wakal, akal i deg i d-nefruri. Nutni qqaren-aɣ ansi-ken? kenwi mačči n d agi! Snulfuyen-aɣ-d iẓuran i wakken ma nesseḍlem-iten yiwwas ad aɣ-d-inin: “ula d kenwi d at berra i tellam.”
Maca, ayen i aɣ-isefcalen d taɣennant ur nesɛi sser. Ayen i aɣ-isefcalen d yir tismin. Ayen i aɣ-isefcalen d yir laḥsab d tmuɣli s tebrek n tiṭ akked lexṣaṣ n tmusni.
Nẓehheḍ deg waḍu, nekkat mezlelli, neččebbiḥ i wulac, nettzuxxu s wayen i aɣ-d-yezuɣer waḍu, ɣas akken d aɣebbar s alen i aɣ-d-yettawi. Awi-d kan ad necuf tidmarin-nneɣ sdat waḍu, ad nhuzz tuyat, ad nettɛennin i lebɣi n tmuɣli n wiyaḍ.
I Kečč a wagi yaɣran? Yak tfahmeḍ, tesneḍ? Maca, ɣef wayen akka i d-iḍerrun tesusmeḍ, tugiḍ ad d-temmeslayeḍ, ur iban ma yella tugadeḍ neɣ tettikkiḍ. Ur tban tikli-k ɣas seg-k wiyaḍ rǧan amwiwel.
Neǧǧa annar deg-s i yesarwaten d at iččumar. Ur nezmir ad t-id-nini, ur nezmir ad nesusem. Atan wwḍen tudrin d tzarbatin.
Nefren ddel, wala ad nbeddel. Aɛdaw nessen-it maca nugi ad ten-qabel.
Irnaten Murad


text:
Di turda-w nekki win yettkukrun tidett, win inekren tilawt, d aṭṭan i yuḍen! Yuḍen deg yixef-is, am win yezdeɣ qawsas deg yiɣsan-is. S umeslay, ur ǧǧin kra, senqaden kra yeqnen ɣer tutlayt n teqbaylit. Ayaḍra, ma yella wacu i gan i wakken ad sḥirbeben ɣef teqbaylit-agi? Ula d inemhal n iɣerbazen qqaren i yiselmaden-nnsen ad ǧǧen tamaziɣt d taneggarut. Amek ur treffuḍ ara, ma ar-ad ttẓreḍ d akken taqbaylit tuɣal d tarbibt n tutlayin-nniḍen. S kra n win ara yeslen ad yewhem. Lḥaṣun, ulac win ar-ay-ḥunnen fell-as, wa iɛemmed wa yessusem. Ad as-tinniḍ ur walan ara lbaṭel tettidir teqbaylit di tmurt-is. Ass-a, yal yiwen ihedder ɣef yir tagnitt tettidir teqbaylit, ur teɛǧib ula d yiwen, maca anwa ara d-ineṭqen. Yezmer ad tefru temsalt n Wudayen akked Waɛraben, ur tferru temsalt n teqbaylit. Ataya anda terwi! Nezra ak ɣef ittnadin meṛṛa widak-agi, neẓra acuɣef dduklen afus deg ufus akken ad nɣen tameslayt n Ccix Muḥend, tutlayt-nneɣ tanaṣlit. Tuttra-inu d-tayi: Ayɣer ur ḥemlen ara taqbaylit? Taqbaylit tuɣal-asen d acengu, d aṭan! Di tidett, lumuṛ lḥan mxalfa, imḍebbren ẓran d acu i xeddmen. S tidett, beddlen-as udem wid tecɣeb taluft, tban-d. D acu kan kra n iseggasen mbeɛd, yuɣal wasif ɣer lḥed-is, amzun akken ur d-yeḍri ucemma. Ad as-tinniḍ d ttaṛ i d-rran wid ittyugin. Tenneqlab teswiɛt, yuɣal uqelmun s iḍarren: Tamaziɣt ar tura d tarbibt. Yeffeɣ yidim n wid yeɣlin d abandu! Nutni yettɣilen selken, ttun d acu-ten, ttun taqbaylit-nnsen. Aqlaɣ ad ten-id nesmektay, neqqel-asen d lemri i wid ur nḥemmel ara iman-nnsen. Ayagi, d asendef deg-sen!
Tiririt ur tewɛir ara, ur telli d tufirt. Ammer kan ad nerzu ɣer tmurt n Yiqbayliyen, ad nwali anda tṣaweḍ taluft n uselmed n Teqbaylit neɣ Tamaziɣt s umata. Ur nettibɛid ara ɣef Bgayet, Tizi wezzu neɣ Tubirett. Win ara y-nadin deg uɣerbaz ad d-yerr ul-is d amejruḥ. Amek ṣṣawḍen imeṣwaḍen n tutlayin-nniḍen ad asen-inin i yiselmaden-nnsen, ad fernen akud i asen-iwulmen wa ad ǧǧen tamaziɣt, ma yella yeggra-d wakud.
Di turda-w nekki win yettkukrun tidett, win inekren tilawt, d aṭṭan i yuḍen! Yuḍen deg yixef-is, am win yezdeɣ qawsas deg yiɣsan-is.
S umeslay, ur ǧǧin kra, senqaden kra yeqnen ɣer tutlayt n teqbaylit. Ayaḍra, ma yella wacu i gan i wakken ad sḥirbeben ɣef teqbaylit-agi?
Ula d inemhal n iɣerbazen qqaren i yiselmaden-nnsen ad ǧǧen tamaziɣt d taneggarut. Amek ur treffuḍ ara, ma ar-ad ttẓreḍ d akken taqbaylit tuɣal d tarbibt n tutlayin-nniḍen. S kra n win ara yeslen ad yewhem. Lḥaṣun, ulac win ar-ay-ḥunnen fell-as, wa iɛemmed wa yessusem. Ad as-tinniḍ ur walan ara lbaṭel tettidir teqbaylit di tmurt-is. Ass-a, yal yiwen ihedder ɣef yir tagnitt tettidir teqbaylit, ur teɛǧib ula d yiwen, maca anwa ara d-ineṭqen. Yezmer ad tefru temsalt n Wudayen akked Waɛraben, ur tferru temsalt n teqbaylit. Ataya anda terwi!
Nezra ak ɣef ittnadin meṛṛa widak-agi, neẓra acuɣef dduklen afus deg ufus akken ad nɣen tameslayt n Ccix Muḥend, tutlayt-nneɣ tanaṣlit. Tuttra-inu d-tayi: Ayɣer ur ḥemlen ara taqbaylit? Taqbaylit tuɣal-asen d acengu, d aṭan! Di tidett, lumuṛ lḥan mxalfa, imḍebbren ẓran d acu i xeddmen.
S tidett, beddlen-as udem wid tecɣeb taluft, tban-d. D acu kan kra n iseggasen mbeɛd, yuɣal wasif ɣer lḥed-is, amzun akken ur d-yeḍri ucemma. Ad as-tinniḍ d ttaṛ i d-rran wid ittyugin. Tenneqlab teswiɛt, yuɣal uqelmun s iḍarren: Tamaziɣt ar tura d tarbibt. Yeffeɣ yidim n wid yeɣlin d abandu! Nutni yettɣilen selken, ttun d acu-ten, ttun taqbaylit-nnsen. Aqlaɣ ad ten-id nesmektay, neqqel-asen d lemri i wid ur nḥemmel ara iman-nnsen. Ayagi, d asendef deg-sen!


text:
Bible verses about "one god" | Kabyle
11
Ass-agi di taddart n Sidna Dawed, ilul-awen-d yiwen wemsellek, d nețța i d Lmasiḥ n Sidi Ṛebbi!
20
Sidi Ṛebbi iceggeɛ-ed amdan iwakken a d-yessiweḍ ccariɛa i wiyaḍ, meɛna ur iḥwaǧ ara amdan iwakken ad isbedd leɛqed yid-sen.
1
Di tazwara yella win yellan d Awal n Ṛebbi, yella akk-d Ṛebbi, d nețța i d Ṛebbi.
4
ur numin ara s Ṛebbi; axaṭer Cciṭan yerran iman is d ṛebbi n ddunit-agi, yesderɣel ixemmimen nsen, daymi ur walan ara tafat yellan di lexbaṛ n lxiṛ yeɛnan tamanegt n Lmasiḥ, nețța yellan d ṣṣifa n Sidi Ṛebbi.
29
Sidna Ɛisa yerra-yas : Atah lameṛ ameqqran : ?ess-ed ay agdud n Isṛail! Sidi Ṛebbi-nneɣ d yiwen.
5
Yiwen kan i d Ssid-nneɣ, yiwen n liman akk-d yiwen n weɣḍas i gellan,
10
Mazal ur tumineḍ ara belli nekk lliɣ di Baba, Baba yella deg-i ? Ayen i wen-d qqaṛeɣ ur d-yekki ara s ɣuṛ-i : Baba yella deg-i, d nețța i gxeddmen lecɣal-agi-ines.
25
Tamanegt tameqqrant i Sidi Ṛebbi awḥid i gellan d amsellek-nneɣ s Ɛisa Lmasiḥ Ssid-nneɣ; i Yillu nneɣ lhiba, tazmert, lḥekma akk-d lɛaḍima, uqbel a d-texleq ddunit, di lweqt-agi akk-d lweqat i d-iteddun! Amin!
16
Yis i gețwaxleq wayen nețwali d wayen ur nețwali ara ama deg igenwan ama di lqaɛa, tigeldiwin d igelliden, lḥekmat akk-d tezmar yellan deg igenwan; kullec yețwaxleq yis, kullec yețwaxleq i nețța.
30
axaṭer nekk d Baba, d yiwen.
8
Sidi Ṛebbi yenna-d : d nekk i d amezwaru i d aneggaru, d Win yellan si tazwara, yellan ass-a, ara d-yuɣalen; d nekk i d Bab n tezmert. .
6
meɛna ɣuṛ-nneɣ nukni yiwen kan n Ṛebbi i gellan, d baba-tneɣ Ṛebbi i d-ixelqen kullec, ula d nukni d ayla-s. Anagar yiwen n Ssid i gellan : d Ɛisa Lmasiḥ, yis i d-yella kullec, yis daɣen i nedder ula d nukni.
5
Yiwen n Ṛebbi i gellan, yiwen umcafeɛ daɣen i gellan ger yemdanen d Ṛebbi; amcafeɛ-agi, d Ɛisa Lmasiḥ
19
Tumneḍ belli yiwen n Ṛebbi kan i gellan ? d ayen yelhan; ula d ccwaṭen umnen yis yerna țergigin seg-s.
Topical data is from OpenBible.info, retrieved November 11, 2013, and licensed under a Creative Commons Attribution License.


text:
Eutropius
- Ɣef afesyan Abyzanti, di leɛnaya-nwen zeret Eutropius (396-397).
- Ɣef saint Eutropius, di leɛnaya-nwen zeret saint Eutropius.
Eutropius yella d anmezray Aromani iɛacen deg azgen aneggaru n lqern wis rebɛa.
Tameddurt[beddel | edit source]
Eutropius yella d amaray (magister memoriae) deg Constantinupolis akk-d afriq n umenkad Iulianus, Flavius Claudius Iulianus, (361 - 363) deg taslekt-is n tmurt n Ifarsiyen (363), yella yeder deg lweqt n tgeldit n Valens, Flavius Iulius Valens, (364-378) iwumi yefka-d taktab-is Breviarium historiae Romanae. Yewin unmezray n nidden, Georgios Codinos, deg De Originibus Constantinopolitanis yena-d belli Eutropius yella d amaray n Constantinus I, Gaius Flavius Valerius Aurelius Constantinus, lameɛna ur iban ara lhal lammer ihder ɣef Eutropius agi.
Tira[beddel | edit source]
Breviarium historiae Romanae s ssifa n ɛecra n isuned, d lbir n ineɣmisen i d-yella ɣef tudert deg Amenkad Abyzanti akk-d umezruy n lweqt nni ; ɣef agi Eutropius yeqqim-ed d amedya i gjebbden atas lbal n imnadiyen n umezruy di ddunit merra imi yura-d s ddehn akk-d tamesɣara i meqren.
Ɣas akken Talatinit-is temxalef, deg kkra n imedyan, ɣef ayen yefsan deg tutlayt, lameɛna ahric ameqran n iɣerbazen uddren, ɣef lmuda i meqren, iḍrisen-is imi selmaden Talatinit i inelmaden-nsen.
Taɣzi n Lbreviarium temɣer armi n lweqt n Iustinianus s iffassen n Paulus Diaconus (illul azal n 720 – yemut azal n 799) akk-d Landolfus Sagax (azal n usegas 1000) armi n lweqt n umenkad Leon V (813-820) asmi teţwaru tigezmi yeţţusemmen Historia Miscella.
Ger tisuqal merra deg tutlayt Tayunanit s iffasen n Capito Lycius akk-d Paeanius, taẓrigt n unegarru i g kemlen ɣef wiyad. Lameɛna taẓrigt n Eutropius i sɛan ccan deg ddunit merra tella n H. Droysen (1879) imi tesɛa taẓrigt Tayunanit akk-d n Paulus Diaconus d Landolfus.
Llant daɣen atas n tisuqal s Tanglizit.
Iseddagen[beddel | edit source]
Aḍris agi Ikker-ed seg yewin n weḍris n l'Encyclopædia Britannica asuned wis hdec ; tira i yellan deg ugzum n lbaylek.
Izdayen Iberraniyen[beddel | edit source]
- Eutropius, Eutropii Breviarium historiae Romanae (Aḍris s Talatinit).
- Eutropius, Eutropi Breviarium ab urbe condita cum versionibus graecis et Pauli Landolfique additamentis (Droysen, Hans) (Aḍris s Talatinit d Tayunanit).


text:
TILELLI TMURT-IW Tamurt-iw tecbeḥ s idurar-is. Tamurt-iw tecbeḥ s isafen-is. Dacu kan dacu i d azal n ccbaḥa n tmurt, Ccbaḥa n tmurt-iw tuɣal-iyi d ilili, Dacu ara ad yawin tilelli i tmurt-iw: Ayen ara ad yawin tilelli i tmurt-iw, Ayen ara ad yawin tilelli i tmurt-iw, Dacu ara ad yawin tilelli i tmurt-iw: Ayen ara ad yawin tilelli i tmurt-iw, Ayen ara ad yawin tilelli i tmurt-iw, I wakken a nessiweḍ kra n wass ɣer tlelli, Akli Azwaw, 09.03.2012
Tamurt-iw tecbeḥ s tɣaltin-is.
Tamurt-iw tecbeḥ s ideflawen-is
Tamurt-iw tecbeḥ s ijeǧǧigen-is.
Tamurt-iw tecbeḥ s yiṭij-is.
Tamurt-iw tecbeḥ s tafat-is.
Tamurt-iw tecbeḥ s illel-is
Tamurt-iw tecbeḥ s tutlayt-is.
anida ur telli tlelli?
Dacu i d azal n ccbaḥa n tmurt,
anida imezdaɣ-is ddren s tugda?
Dacu i d azal n ccbaḥa n tmurt,
anda imezdaɣ-is ur debbiren deg-s?
acku ur telli deg-s tlelli.
Ayen ara ad yawin tilelli i tmurt-iw,
mačči kan d asali n ssrayat.
Ayen ara ad yawin tilelli i tmurt-iw,
mačči d zzux s ṭumubilat timeqqranin.
Ayen ara ad yawin tilelli i tmurt-iw
mačči kan d aferten s cci.
mačči d tismin ur nelhi.
Ayen ara ad yawin tilelli i tmurt-iw,
mačči d nnif n twaɣit.
Ayen ara ad yawin tilelli i tmurt-iw,
mačči d imaziɣen uqemmuc.
Ayen ara ad yawin tilelli i tmurt-iw,
mačči d rregmat kan deg udabu
yesruɣan idles-nneɣ.
mačči d araju alma neddukel deg kra yellan
taluft n tmeddurt.
Ayen ara ad yawin tilelli i tmurt-iw,
mačči d imenɣi fell-as s tiɣendeft.
Ayen ara ad yawin tilelli i tmurt-iw:
D nnif yessefken ad yili.
Ayen ara ad yawin tilelli i tmurt-iw,
d acraw n tidi fell-as s wul d wallaɣ.
Ayen ara ad yawi tilelli i tmurt-iw,
d aqaḍer n izerfan n wemdan.
d aqaḍer n tlawin d warrac.
Ayen ara ad yawin tilelli i tmurt-iw,
d tukksa n udebbuz di tmeddurt
gar n tarwa n tmurt.
Ayen ara ad yawin tilelli i tmurt-iw,
d tawuri afus deg ufus
iwakken a nessali tamurt.
d aqaḍer n tejmaɛt n yal taddart.
Ayen ara ad yawin tilelli i tmurt-iw,
d aqaḍer n rray n wayeḍ neɣ n tayeḍ.
Ayen ara ad yawin tilelli i tmurt-iw,
d tuddsa-s s tmusni akkd tiddukli.
Ayen ara ad yawin tilelli i tmurt-iw,
d tawuri s tutlayt tayemmat deg
yal aḥric n tmeddurt.
yessefk a necrew tidi fell-as iḍ d wass.
Ma nessaweḍ kra n wass ɣer tlelli,
ass-nni a nẓer m’anezmer a nissin tilisa-s.
Ma nessaweḍ kra n wass ɣer tlelli,
ass-nni a nẓer ma yella nuklal-itt ula d nekkni.
TILELLI TMURT-IW
Tamurt-iw tecbeḥ s idurar-is.
Tamurt-iw tecbeḥ s isafen-is.
Dacu kan dacu i d azal n ccbaḥa n tmurt,
Ccbaḥa n tmurt-iw tuɣal-iyi d ilili,
Dacu ara ad yawin tilelli i tmurt-iw:
Ayen ara ad yawin tilelli i tmurt-iw,
Ayen ara ad yawin tilelli i tmurt-iw,
Dacu ara ad yawin tilelli i tmurt-iw:
Ayen ara ad yawin tilelli i tmurt-iw,
Ayen ara ad yawin tilelli i tmurt-iw,
I wakken a nessiweḍ kra n wass ɣer tlelli,
Akli Azwaw, 09.03.2012


text:
Iseggasen 1994/95 Izwawen (Iqbayliyen) nnan “Tamaziɣt di lakul”, “Ulac lakul ma ulac Tamaziɣt”. Dɣa tura tarwa-nneɣ tlemmed tamaziɣt deg iɣerbazen (lakulat), ɣas mačči akken nessarem. Ula d nekkni s Yezwawen d aɣref i nella am yal aɣref n tmura-nniḍen. Akli Azwaw
Dacu kan, dacu i d azal n welmad n tmaziɣt ma yella mi ara ad d-ffeɣen inelmaden seg iɣerbazen ur ttafen ara anida ara xedmen s tmaziɣt?
Ihi assa Tamaziɣt yessefk ad tuɣal d tutlayt n twuri di yal taɣiwant n tmurt-nneɣ. Yessefk Tamaziɣit ad tuɣal d tutlayt n twuri deg yal aḥric n tmeddurt di tmurt-nneɣ!
A wi yufan ass n 20 ibrir 2013 Izwawen (war ma yettu yiwen Tizwawin) ad d-ffɣen ɣer iberdan ad myuṭṭafen afus deg ufus, ad inin:
- Tamaziɣt di tɣiwant!
Nezmer i tmusni!
Nuklal Tilelli!
Ihi, ula d nekkni yessefk a nesɛu izerfan deg yal aḥric n tmeddurt, war ma nettu izerfan deg weḥric n tsertit, acku: Win yesɛan izerfan deg weḥric n tsertit, yezmer ad yesɛu izerfan-nnḍen di yal aḥric n tmeddurt.
Yal amdan, yal aɣref yessaram ad yedder di talwit, yessaram ad yedder di tlelli.
Ihi, ula d nekkni nuklal tilelli i waken ad nessudes tamurt-nneɣ Tamazɣa Talemmast Tazwawt, nekkni s yiman-nneɣ!
Iseggasen 1994/95 Izwawen (Iqbayliyen) nnan “Tamaziɣt di lakul”, “Ulac lakul ma ulac Tamaziɣt”. Dɣa tura tarwa-nneɣ tlemmed tamaziɣt deg iɣerbazen (lakulat), ɣas mačči akken nessarem.
Ula d nekkni s Yezwawen d aɣref i nella am yal aɣref n tmura-nniḍen.
Akli Azwaw


text:
Aṭas n yemdanen i gzemren ad mmten d imeɣrasen ɣef tikta-nsen d tmurt-nsen. A d-nini d ayen i deg ṭṭfen, d timentilin-nsen. Mektit-d, ama d imeɣrasen n kra n tegrawliwin di ddunit, ulamwa d imeɣrasen n tmezgida seg mi d-tebda deg umezruy.
Aɣbel i d-mmugren inelmaden n Lmasiḥ, d tamentilt nni nsen yemmuten ɣef umidag. Llan umnen belli Lmasiḥ, ur d-yewwi ara leɛqel-nsen ad immet. Umnen daɣen belli d netta ara yesbedden tagelda n Ṛebbi, ad yili d agellid n wegdud n wat Isṛail. Iwakken a nefhem assaɣ yellan ger Lmasiḥ d inelmaden, amek alarmi i d-yekka wesfel n umidag nnig lefhama-nsen, d tin n yemdanen s umata, ilaq-aɣ a nessiked deg umezruy, ladɣa di tmeṭṭi n wat Isṛail, di lawan-nni i deg d-iban Lmasiḥ, iwakken a nwali amek ttxemmimen yemdanen ɣef umsellek, d ccɣel-ines.
Lmut n Lmasiḥ d awezɣi?
Tudert d uselmed n Lmasiḥ d ayen i yxulfen aṭas tiẓri n at Isṛail deg ayen ayen yeɛnan Lmasiḥ. Akken tettraǧun di lweqt nni. Si temẓi-nsen, At Isṛail, ttuṛebban-d s yiwet n tmuɣli d taɣelnawt d tagrawliwt, d tikta ɣef Lmasiḥ yellan d timeslellit. Ɣilen ad yili d yiwen umalway asertay ara yidiren di trennawt s tgeldit-is, a d-issukes Iyahudiyen seg uzaglu n umenkud n Ṛṛuman. Ma d Lmasiḥ ara yenneɛtaben, ara yettumerten ɣef umidag, d ayen ur tqebbel ara leɛqliya-nsen.
Ɣer waṭas n yemdanen, udem n Lmasiḥ iqqim-d d winna kan i ɣef d-ibecceṛ nnbi Icaɛya aked lenbeyya nniḍen, di zzman nni. Yura-d, d mmi-s n Dawed ara d-yawin tarennawt d tlelli i wegdud n at Isṛail. Ad isbedd tagelda n talwit aked lḥeqq. D acu kan yuran fell-as, ad yenneɛtab, ad yettunefk d asfel. Ayen akk d-inna Lmasiḥ ɣef wayen yeɛnan lmut-is ɣef umidag, ur t-qbilen ara inelmaden-is. (Luqa 9: 22).
Tasarutt d ḥeggu n Lmasiḥ!
Iwɛer-asen i yinelmaden imezwura ad fehmen azal n wesfel n Lmasiḥ ɣef umidag. A nwali kan Buṭrus makken i t-yenker. Axaṭer ur yefhim ara, mazal i s-d-ittuweḥḥa wazal n umidag. Armi i d-yeḥya Lmasiḥ ass wis tlata, i d-iban i yinelmaden meṛṛa wazal n umidag. Neẓra belli Tira meṛṛa, lenbeyya meṛṛa mmeslayen-d ɣef wesfel n Lmasiḥ ɣef umidag ara yilin d sebba n leslak n yemdanen. D acu kan yeqqim d sser.
A d nini s liman d uweḥḥi n Tira ara nefhem azal-agi n wesfel n Lmasiḥ. A namen belli nuḥwaǧ ɣer leɛfu d ssmaḥ sɣur Yillu. Akka ara yili di tudert-nneɣ wazal n wesfel n Lmasiḥ. D ayagi i fehmen inelmaden makken i sen-d-iban Lmasiḥ yedder. Anagar ḥeggu n Lmasiḥ aked temlilit yid-s, i yessawḍen inelmaden ad amnen d akken d netta i d Lmasiḥ. Mačči kan s yimawen-nsen aked tudert-nsen i d-qerran swayagi, d acu kan, cehden-d fell-as ula s lmut-nsen. D abrid d tidet d tudert.


text:
Taqsiṭ tis 83: Leṣwar n Yarucalim
MUQEL ayen akka i xeddmen wat Isṛayil! Atnan bennun leṣwar n Yarucalim. Asm’akken ihudd ugellid Nabuxadnuẓur Yarucalim, 152 iseggasen uqbel, isseYli leṣwar-is yerna yesserY tiwwura-ines. Asmi i d-uYalen wat Isṛayil si Babil, ur eawden ara imiren kan lebni n leṣwar n Yarucalim.
Elaḥsab-ik, d acu i ţḥussun lYaci i gzedYen dinna imi ulac leṣwar? Ur llin ara di lehna axaṭer zemren a d-ẓedmen fell-asen yeedawen-nsen s sshala. Lameena, tura argaz-agi Naḥamya iţeawan-iten ad eiwden lebni n leṣwar n Yarucalim. Teẓriḍ anwa i d Naḥamya?
D yiwen seg wat Isṛayil i d-yusan si temdint n Cucan, anda i ţeicin Murdaxay d Istir. Naḥamya yella ixeddem di lbeṛǧ n ugellid. Ahat Murdaxay d Istir llan d imdukkal-is. Lameena ur d-yenni ara Wedlis Iqedsen belli Naḥamya yeqdec Yef ugellid Aḥacwiruc, argaz n Istir. Lameena yexdem Yer ugellid i t-id-iḍefren imi qqaren Artaḥcasta.
Tecfiḍ Yef Artaḥcasta? D agellid-nni yelhan i gefkan iṣurdiyen i Eazra akken a ten-yawi Yer Yarucalim. Iṣurdiyen-agi a ten-issexdem i ucebbeḥ n lemqam n Yahwa. Lameena Eazra ur ieawed ara lebni n leṣwar n Yarucalim. A nwali amek i gexdem Naḥamya ccYel-agi.
Eeddan tura 13 iseggasen segmi i gefka Artaḥcasta iṣurdiyen i Eazra akken ad icebbeḥ lemqam. Naḥamya yuYal tura d lewkil ameqran n tissit n ugellid Artaḥcasta. D neţţa i s-iţţaken ad isew yerna i geţeassan akken ur s-ggaren ara ssem di tissit. CcYel-agi yesea azal ameqran.
Yiwen wass, Ḥanani, gma-s n Naḥamya, d kra n yemdanen i d-iddan yid-es si tmurt n Isṛayil rzan-d Yef Naḥamya. Ḥkan-as akk iYeblan ideg i llan wat Isṛayil. Nnan-as diYen belli leṣwar n Yarucalim mazal-iten hudden. Mi gesla s lexbaṛat-agi, Naḥamya yeḥzen aṭas, dYa yedea Yer Yahwa.
Yiwen wass, agellid iwala leḥzen Yef wudem n Naḥamya, dYa yesteqsa-t: ‘AcuYer akka i tḥezneḍ?’ Naḥamya yerra-yas: ‘Axaṭer Yarucalim aţţan di yir liḥala, ma d leṣwar-is mazal-iten Ylin.’ Agellid yenna-yas: ‘D acu i tebYiḍ a k-t-xedmeY?’
Naḥamya yerra-yas: ‘Eǧǧ-iyi ad ṛuḥeY Yer Yarucalim akken ad ssaliY leṣwar-is.’ Agellid Artaḥcasta yelhan aṭas mačči d cwiṭ, yeǧǧa-t ad iṛuḥ yerna yefka-yas ţţesriḥ akken ad yawi yid-es asYar ara yessexdem i lebni. M’akken kan yewweḍ Yer Yarucalim, yenna i wat Isṛayil anta ssebba i t-id-yewwin. Ṛṛay-agi ieǧeb-asen, dYa nnan: ‘Eyyaw a nebdut lebni!’
Mi walan leṣwar n Yarucalim ţţalin rennun, iedawen n wat Isṛayil ggullen a ten-nYen yerna ad ḥebsen lxedma-nsen. Lameena, Naḥamya yewweḍ-it-id lexbaṛ. DYa yefka i wid ibennun isekkinen d imeẓragen yerna yenna-yasen: ‘Ur ţţagadet ara iedawen-nneY, dafeet Yef watmaten-nwen, Yef warraw-nwen, Yef tlawin-nwen d yexxamen-nwen!’
Wid ibennun ur ugaden ara maḍi. Nutni ţkemmilen lebni, ma d leslaḥ ur beiden ara ifassen-nsen am yiḍ am wass. Eeddan kan 52 n wussan, uYalen fukken lebni n leṣwar-nni! Tura imezdaY n Yarucalim zemren ad eicen mebla lxuf zdaxel-is. Naḥamya d Eazra sYarayen i wegdud lqanun n Ṛebbi. Annect-a yewwi-d lfeṛḥ i wegdud.
Lameena, liḥala n wat Isṛayil tura tbeddel Yef zzman-nni uqbel a ten-awin d imeḥbas Yer Babil. Ass-a agdud yella ddaw n ufus ugellid n Faras yerna ilaq ad ixdem fell-as. Meena Yahwa ieuhed a d-iceggee agellid nniḍen ara d-yawin lehna i yemdanen. Anwa-t ugellid-agi? Amek ara d-yawi lehna i lqaea? Eeddan wazal n 450 iseggasen d wamek i neẓra akteṛ n leḥwayeǧ Yef waya. Ssyin, teḍra-d yiwet n tlalit yesean azal nnig akk tiyaḍ. Lameena, tagi ţ-ţaqsiṭ nniḍen.
Naḥamya ixef amezwaru alamma d wis 6.
Isteqsiyen
- Imi ur s-d-zzin ara leṣwar i Yarucalim, acu i ţḥussun wat Isṛayil?
- Anwa i d Naḥamya?
- Anta i d lxedma n Naḥamya? AcuYer i tesea azal lxedma-s?
- Anwi lexbaṛat i gesseḥznen Naḥamya? Acu yexdem imiren?
- Amek i gexdem lxiṛ Artaḥcasta i Naḥamya?
- Amek i ghegga Naḥamya ccYel n lebni n leṣwar akken ur ḥebbsen ara lebni-yagi yexṣimen n wat Isṛayil?
Isteqsiyen nniḍen
- Γer Naḥamya 1:4-6 d 2:1-20.
Amek i gnuda Naḥamya awelleh n Yahwa? (Naḥam. 2:4, 5; Ṛuma 12:12; 1 Buṭ. 4:7)
- Γer Naḥamya 3:3-5.
Acu i zemren ad lemden lecyux d yemeawnen di tejmaet si lemxalfa yellan ger wat Taquwae d imeqranen-nsen? (Naḥam. 3:5, 27; 2 Tiṣal. 3:7-10; 1 Buṭ. 5:5)
- Γer Naḥamya 4:1-23.
Acu yewwin At Isṛayil ad kemmlen lebni Yas akken mmugren leqher ameqran? (Naḥam. 4:6, 8, 9; Ahel. 50:15; Icea. 65:13, 14)
Amek i Y-d-yeţţak tirrugza lemtel n wat Isṛayil?
- Γer Naḥamya 6:15.
Ur wwiḍen ara sin wagguren mi gekfa lebni n leṣwar. Acu i d-ibeggen wannect-agi Yef lqewwa yesea liman? (Ahel. 56:3, 4; Matta 17:20; 19:26)


text:
Ass n 08 ctenber yezrin, tadukli fransa-tamurt taqbayli (AFK) tetteka daɣen am ilindi deg tfasqa n tdukliwin i d-tessujud tɣiwant n marsay yal aseggas deg ufrag n Borelly.
Tafasqa-ya tettekkint degs ugar n 400 n tdukkliwin. Temmug iwakken ad myugaren imezdagh n temdint lwaḥi d tdukliwin, iwaken daɣen ad temɣur tuqna timetit (lien social) gar imaezdaɣ merra.
Yal tadukli s leqdic-is ama d tid n wedles niɣ d tid n waddal, skanayent iman-nnsent d leqdic nnsent iwakken a ten-tessinen imezdaɣ n temdint.
Tameskant n tdukli taqbayli teččur d idlisen yuran s teqbaylit d kra n wid yuran s tefransist. D idlisen n teqbaylit ay tsiggin imsebriden, bɣan a ten aɣen nwan rsan-d di tmeskant I uzunzu. Refden izewlen (titres) d ismawen n imeskar n idlisen aken a ten aɣen deg internet. AFK tesbedd deg tmeskant-is 2 n tekbabin (ssenjaqat) ma d timeɣnasin-is lsant tiqendar tiqbayliyin.
Tikbabin n tmazɣa jebdent-d atas n imsebriden iqbayliyen, imaziɣen d kra n ifransisen srid ɣer tmeskant taqbaylit. Ladgha ttaǧǧan-d tansiwin nnsen aken a sen tefk tdukli AFK isalen ɣef useɣri n teqbaylit niɣ d leqdicat idelsanen niɣ d ttimeɣriwin ara d-theyyi sya ar zdat. Ma d ifransisen I d-yettasen ɣer tmeskant qqaren I imeɣnasen dakken ḥsan s yidles aqbayli yettwahqer di lzzayer.
Mi d-tewweṭ nnuba n tdukli taqbaylit ɣer usayes n tummla (scène de démonstration), Smail acennay d terba3t-is massi1, massi2, Bel3id d Daniel cnan-d atas n tezlatin, ma d timeɣnasin n AFK, Nora, Malika d Farida cetḥent. Imerzafen d imsebriden usnan-d s tuget seffeqen-asen.
Nadia taselwayt n tdukli tewwi-d ihbuben (tazart, inighman) d zzit uzemur, ladgha ččan merra kra I usmekti n tmurt ibe3den fell-asen.
Tafasqa tkemmel alami d 19t. Imeɣnasen d tmeɣnasin n AFK ferḥen imi sbeynen-d idles d tnekkit taqbaylit di Marsay.
Ssaramen ula d tidukliwin timaziɣin nniden n Marsay ad tekkint di tfasqa n useggas I d-iteddun.
Kader DAHDAH
Comments
IQVAYLIYEN NE MARSEILLE
AZUL FELAWEN-T
SARAMEGH FELAWEN-T MERA.
TEMENIGH AWI YELAN YIDWEN-T.
TUDERT TAMOQRANT IYE QVALIYEN, TEQVAYLIYIN NE MARSEILLE.
TANEMIRT


text: Kabyle(i) 1 Sidna Ɛisa iṛuḥ syenna ɣer tmurt-is, ddan yid-es inelmaden is. 2 Akken i d-yewweḍ wass n westeɛfu, yebda yesselmad di lǧameɛ. Aṭas i gwehmen seg wid i s-isellen, qqaṛen : Ansi i s-d-yekka wayagi ? D acu-ț lefhama-yagi i s-d ițțunefken ? Ansi i s-d-tekka tezmert s wayes ixeddem lbeṛhanat-agi meṛṛa ? 3 Mačči d wagi i d aneǧǧaṛ-nni, mmi-s n Meryem, gma-s n Yeɛqub, n Yuses, n Yuda akk-d Semɛun ? Anaɣ yessetma-s gar-aneɣ i țɛicint ? Ayagi yella-yasen d ugur daymi ur uminen ara yis. 4 Sidna Ɛisa yenna-yasen : Anagar di tmurt-is ger imawlan is d wat wexxam-is i gețwaḥqeṛ nnbi. 5 Ur yexdim dinna ula d yiwen n lbeṛhan, anagar kra imuḍan i ɣef yessers ifassen-is yesseḥla-ten. 6 Yewhem deg-sen imi ugin ad amnen. Dɣa ileḥḥu, yesselmad di tudrin iqeṛben tamdint n Naṣaret. 7 Sidna Ɛisa yessawel i tnac-nni inelmaden, iceggeɛ-iten sin sin, yefka yasen tazmert ad ssufɣen iṛuḥaniyen. 8 Iweṣṣa-ten, yenna-yasen : Ur țțawit yid-wen acemma i webrid, ama d aɣṛum, ama d agrab ama d aṣurdi deg waggus, anagar aɛekkaz deg ufus. 9 Elset irkasen, meɛna ur țțawit ara yid-wen aqenduṛ wis sin. 10 Yenna-yasen daɣen : Axxam anda stṛeḥben yis-wen qqimet ɣuṛ-sen alamma tṛuḥem. 11 Ma yella wanda ur sṭerḥben ara yis-wen, ur bɣin ara a wen-slen, ṛuḥet syenna, zwit aɣebbaṛ n warkasen-nwen, ddnub i yirawen-nsen. 12 Ṛuḥen țbecciṛen i yemdanen iwakken a d-uɣalen ɣer webrid. 13 Ssufuɣen aṭas n leǧnun, dehhinen s zzit aṭas n imuḍan, sseḥlayen-ten. 14 Yuɣal yisem n Sidna Ɛisa mechuṛ di tmurt meṛṛa, yewweḍ lexbaṛ-is ɣer ugellid Hiṛudus. Kra qqaṛen : D Yeḥya aɣeṭṭas i d-iḥyan si ger lmegtin, daymi i gezmer ad ixdem lbeṛhanat. 15 Wiyaḍ qqaṛen : D nnbi Ilyas. Wiyaḍ daɣen qqaṛen-as : D nnbi am lenbiya nniḍen. 16 Meɛna mi gesla Hiṛudus s wannect-agi, yeqqaṛ : D Yehya-nni iwumi kkseɣ aqqeṛṛuy, i d-iḥyan! 17 Axaṭer d Hiṛudus s yiman-is i gerran Yeḥya ɣer lḥebs yeqqen-it s ssnasel, mi t-ilum imi guɣ Hiṛudyad yellan ț-țameṭṭut n gma-s Filbas. 18 Yeḥya aɣeṭṭas yella yeqqaṛ-as : D leḥṛam fell-ak aț-țaɣeḍ tameṭṭut n gma-k! 19 Daymi i t-tekṛeh Hiṛudyad, yerna tețqellib amek ara t-tneɣ lameɛna ur s-tufi ara abrid; 20 axaṭer Hiṛudus yețqadaṛ Yeḥya imi i t-iẓra d argaz yeṣfan, d aḥeqqi, daymi i gețḥunnu fell-as. Iḥemmel ad ismeḥses i wawal-is, meɛna m'ara s-isel iɛewweq. 21 Ațaya teɣli-yas-d sebba i Hiṛudyad... Ass n lɛid n tlalit-is, Hiṛudus iɛreḍ-ed ɣer imensi imeqqranen n tgelda-s, imeqqranen n lɛeskeṛ akk-d imdebbṛen n tmurt n Jlili. 22 Tekcem-ed yelli-s n Hiṛudyad tecḍeḥ, dɣa teɛǧeb-as i Hiṛudus d inebgawen-is. Agellid yenna i teqcict-nni : Ssuter-iyi-d ayen tebɣiḍ a m-t-id fkeɣ. 23 Yerna yeggul-as : Ssuter-ed ayen tebɣiḍ a m-t-id fkeɣ, ɣas d azgen di tgelda-w. 24 Teffeɣ tenna i yemma-s : D acu ara s-ssutreɣ ? Terra-yas : Ssuter-as aqeṛṛuy n Yeḥya. 25 Tekcem ɣer ugellid tenna-yas : Efk-iyi-d tura kan aqeṛṛuy n Yeḥya deg uḍebsi! 26 Agellid-nni yeḥzen mačči d kra, lameɛna imi s-yeggul zdat inebgawen is, ur yezmir ara ad iḥnet. 27 Iceggeɛ imiren kan yiwen uɛessas, yumeṛ-it a s-d-yawi aqeṛṛuy n Yeḥya aɣeṭṭas. Aɛessas-nni iṛuḥ ɣer lḥebs, ikkes-as aqeṛṛuy i Yeḥya. 28 Yewwi-t-id deg uḍebsi, yefka-t i teqcict-nni, ma d nețțat tewwi-t i yemma-s. 29 Mi slan s wayagi, inelmaden n Yeḥya usan-d wwin lǧețța-s meḍlen-ț. 30 Uɣalen-d inelmaden, nnejmaɛen ɣer Sidna Ɛisa, ḥkan-as ayen akk xedmen d wayen slemden. 31 Imi aṭas n lɣaci i gețṛuḥun țțuɣalen-d, ur sɛin ara lweqt ad ččen, dɣa Sidna Ɛisa yenna-yasen : Eyyaw a nṛuḥet ɣer wemkan iḍeṛfen iwakken aț-țesteɛfum. 32 Rekben di teflukt, ṛuḥen ad stuṛṛfen iman-nsen. 33 Aṭas i ten-iwalan mi ṛuḥen, ɛeqlen-ten, imiren uzzlen-d ɣef wuḍar si mkul tamdint. Zwaren-ten ɣer wanda akken i teddun. 34 Mi d-yers si teflukt, iwala ayendin n lɣaci; dɣa ɣaḍen-t imi cban taqeḍɛit n wulli ur nesɛi ameksa. Yebda yesselmad-iten deg waṭas n lecɣal. 35 Mi qṛib ad yeɣli wass, usan-d inelmaden-is nnan-as : Amkan-agi yexla yerna iṛuḥ lḥal, 36 serreḥ i lɣaci ad ṛuḥen ɣer leɛzayeb ț-țudrin i d-iqeṛben iwakken a d-aɣen ayen ara ččen. 37 Yerra-yasen : Fket-asen kunwi ayen ara ččen! Nutni rran-as : Eɛni tebɣiḍ a nṛuḥ a d-naɣ aɣṛum s wazal n mitin alef iwakken a nessečč annect-agi n lɣaci ? 38 Dɣa yenna-yasen : Acḥal n teḥbulin n weɣṛum i tesɛam ? Ṛuḥet aț-țwalim . Mi d-ẓran, nnan-as : ?uṛ-nneɣ xemsa n teḥbulin n weɣṛum d sin iḥewtiwen (iselman). 39 Imiren, Sidna Ɛisa yenna i inelmaden-is ad sɣimen lɣaci ț-țirebbaɛ ɣef leḥcic. 40 Qqimen ț-țirebbaɛ n meyya akk d xemsin. 41 Yeddem xemsa n teḥbulin-nni n weɣṛum d sin iḥewtiwen, yerfed allen-is ɣer igenni yeḥmed Ṛebbi. Yebḍa aɣṛum-nni, yefka-t i inelmaden a t-feṛqen i lɣaci. Ifṛeq-asen ula d sin-nni iḥewtiwen. 42 ?čan akk armi ṛwan, 43 jemɛen-d tnac iḍellaɛen n weɣṛum akk-d lḥut i d-yegran. 44 Wid yeččan si lqut-nni llan di xemsa alef yid-sen. 45 Imiren kan, iḥettem ɣef yinelmaden-is ad zegren s teflukt agummaḍ i lebḥeṛ, ad zwiren ɣer temdint n Bitsayda, ma d nețța ad iqqim ad yerr lɣaci. 46 Mi gemfaṛaq yid-sen, yuli ɣer wedrar iwakken ad iẓẓall. 47 Mi d-tewweḍ tmeddit, taflukt nni tella di tlemmast n lebḥeṛ, ma d Sidna Ɛisa yeqqim weḥd-es di lberr. 48 Iwala ṛwan lḥif mi kkaten imeqdafen, axaṭer aḍu yețțara-ten ɣer deffir. Mi qṛib ad yali wass iṛuḥ ɣuṛ-sen, iteddu ɣef waman, yebɣa a sen-iɛeddi. 49 Mi t-walan ileḥḥu ɣef waman, nwan-t d lexyal, bdan țɛeggiḍen, 50 xelɛen axaṭer țwalin-t akk. Imiren iluɛa-ten yenna-yasen : Ur xellɛet ara, d nekk; ur țțaggadet ara! 51 Akken kan yekcem ɣer teflukt ɣuṛ-sen, yers waḍu-nni. 52 Inelmaden dehcen nezzeh, axaṭer ur fhimen ara lbeṛhan-nni n weɣṛum, imi ulawen nsen qquṛen. 53 Kemmlen abrid-nsen, ffɣen ɣer tmurt n Jiniṣaret, rsen dinna. 54 Mi d-ṣubben si teflukt, lɣaci yeɛqel Sidna Ɛisa imiren kan, 55 dɣa uzzlen di mkul amkan n tmurt, bdan țțawin-as-ed imuḍan deg wusu-nsen ɣer yal amkan anda yella. 56 Di mkul amkan anda iṛuḥ, ama ț-țaddart ama ț-țamdint neɣ d izuɣaṛ, țțawin-as-ed imuḍan ɣer imukan n tejmaɛin, țḥellilen-t iwakken a ten-yeǧǧ ad nnalen ulamma d icuḍaḍ n ujellab-is. Wid akk i t-ițnalen ḥellun


text: Kabyle(i) 1 Mi ɛeddan sin wussan, tella-d tmeɣṛa di tmurt n Jlili di taddart Kana, tella dinna yemma-s n Sidna Ɛisa. 2 Ula d Sidna Ɛisa yețwaɛṛed nețța d inelmaden-is ɣer tmeɣṛa-nni. 3 Imi i ten-ixuṣṣ ccṛab, yemma-s n Sidna Ɛisa tusa-d ɣuṛ-es tenna-yas : Ifuk-asen ccṛab! 4 Sidna Ɛisa yerra-yas : D nekk neɣ d kemm i teɛna temsalt-agi a tameṭṭut ? Taswiɛt-iw urɛad i d-tusi. 5 Dɣa yemma-s tenna i iqeddacen : Xedmet ayen akk ara wen-d yini! 6 Llant dinna sețța n tsebbalin ( icmuxen) yețwaxedmen s wedɣaɣ, țțawint si tmanyin ar meyya uɛecrin n litrat, seg-sent i d-țɛemmiṛen wat Isṛail aman i luḍu. 7 Sidna Ɛisa yenna i iqeddacen nni : ?čaṛet ticbayliyin-agi d aman. ?čuṛen-tent armi d imi. 8 Dɣa yenna-asen : Ɛemmṛet-ed tura kra n waman seg-sent tawim-ten i bab n tmeɣṛa. Kkren xedmen akken i sen-d-yenna. 9 Win iḍebbṛen di leqdic n tmeɣṛa yeɛṛeḍ aman-nni i guɣalen d ccṛab. Nețța ur yeẓri ansi i d-yekka ccṛab-agi, ma d iqeddacen-is ẓran axaṭer d nutni i ten-id-yewwin. Iṛuḥ yessawel i yesli, 10 yenna-yas : Di tmeɣṛiwin, medden srusun-d uqbel ccṛab yelhan, mi ḥman inebgawen rennun-asen-d win ṛqiqen, kečč teǧǧiḍ ccṛab yelhan armi ț-țura! 11 D wagi i d lbeṛhan amezwaru i gexdem Sidna Ɛisa di taddart n Kana di tmurt n Jlili. S wakka i d-ibeggen tamanegt-is i inelmaden-is, dɣa umnen yis. 12 Deffir wayagi Sidna Ɛisa iṣubb ɣer temdint n Kafernaḥum. Tedda yid-es yemma-s, atmaten-is akk-d inelmaden-is; qqimen dinna anagar kra n wussan. 13 Akken i d-yeqṛeb wass n Tfaska n izimer n leslak yellan d lɛid n wat Isṛail, Sidna Ɛisa yuli ɣer temdint n Lquds. 14 Yufa deg wefrag n lǧameɛ iqedsen wid yeznuzun izgaren, ulli d yetbiren, yufa daɣen dinna wid yețbeddilen idrimen; rran lǧameɛ iqedsen d ssuq. 15 Ixdem-ed ajelkwaḍ ( acelliṭ) s wemrar, yebda itellif-iten s nutni s wulli-nsen akk-d yezgaren-nsen, iqleb-asen ( ițți-yasen) daɣen ṭṭwabel i wid yețbeddilen idrimen, iḍeggeṛ asen kullec ɣer lqaɛa, issufeɣ-iten meṛṛa seg ufrag n lǧameɛ iqedsen, 16 yerna yenna i wid yeznuzun itbiren : Kkset syagi ssuq-nwen! Wagi d axxam n Baba, ur t-țarrat ara d ssuq! 17 inelmaden-is mmektan-d ayen yuran di tektabt n ?abur : Leḥmala i sɛiɣ ɣef wexxam-ik am tmes itețțen ul-iw! 18 Kkren wudayen nnan-as : D acu n lbeṛhan ara ɣ-d-tbeggneḍ akken a neɛqel lḥekma s wayes i txeddmeḍ annect-agi ? 19 Sidna Ɛisa yerra-yasen : Huddet lǧameɛ-agi iqedsen, a t-id-sbeddeɣ di tlata wussan. 20 At Isṛail nnan-as : Wid yebnan lǧameɛ-agi qqimen deg-s sețța uṛebɛin iseggasen, kečč tzemreḍ a s-tɛiwdeḍ lebni di tlata wussan! 21 Lameɛna « Lǧameɛ » i ɣef d-yehdeṛ Sidna Ɛisa d lǧețța-s. 22 Asmi i d-yeḥya Sidna Ɛisa si lmut ɣer tudert, inelmaden-is mmektan-d awal-agi i d-yenna, dɣa umnen s wayen yuran di tira iqedsen d wayen i d-yenna Sidna Ɛisa. 23 Mi gella Sidna Ɛisa di temdint n Lquds di lweqt n lɛid n Tfaska, aṭas i gumnen yis mi ẓran lbeṛhanat i gxeddem. 24 Lameɛna Sidna Ɛisa ur yesɛi ara deg-sen laman axaṭer yessen-iten akken ma llan. 25 Ur yeḥwaǧ ara a s-d-ḥkun ɣef yemdanen imi yessen ayen yellan deg wulawen-nsen.


text:
D ameyyez si Tira Iqedsen ɣef tikki-nneɣ akled laɛbada di tudert-nueɣ. Assaɣ-nneɣ aked Ṛebbi.
92. D acu i glaq ad yamen umasiḥi ?
Ayen akk i ɣ-ittwaɛuhden di Tektabt Iqedsen yerna ittunefk-ed d agzul di Lkridu i gellan d annejmuɛ n Liman amisiḥi.
Slemdet-asen ad xedmen ayen akk i wen-slemdeɣ. (Matta 28-20)
93. D acu i d-iqqar Lkridu agi ?
Umneɣs Sidi Ṛebbi, Bab n tezmert, axellaq n igenni d lqaɛa.
Umneɣ s Sidna Ɛisa Lmasiḥ, Mmi-s awḥid n Sidi Ṛebbi, Ssid-nneɣ,
Ittwaxelq-ed s Ṛṛuḥ Iqedsen,
Tesɛa-t-id Meryem taɛezrit,
Inneɛteb di ddewla n Bunṭus Bilaṭus …
Yettwasemmeṛ ɣef umidag,
Yemmut, yettwamḍel,
Iṣub ɣer ǧahennama,
Ass wis tlata iḥya-d si ger lmegtin,
Yuli ɣer igenni,
Iqqim ɣer tama tayeffust n Sidi Ṛebbi, Bab n Tezmert ;
A d-yuɣal syenna iwakken ad iḥaseb wid yeddren d wid yemmuten.
Umneɣ s Ṛṛuḥ Iqedsen.
Umneɣ s Tmezgida timqeddest n ddunit meṛṛa,
Lemxalṭa neɣ tagmatt n imeqdsen,
Leɛfu n ddnubat,
Ḥeggu n lǧetta,
Akk-d tudert n dayem. Amin
94. Amek i nezmer a nebḍu lkridu agi ?
Nezmer a t-nebḍu ɣef tlata n yeḥricen.
- Aḥric amezwaru : Sidi Ṛebbi Ababat, akk-d lexliqa-nneɣ;
- Aḥric wis sin : Sidi Ṛebbi Mmi-s, akk-d leslak-nneɣ ;
- Aḥric wis tlata: Sidi Ṛebbi Ṛṛuḥ Iqedsen, akk-d tudert-nneɣ tamasiḥit.
95. Yiwen n Ṛebbi kan i gellan ! Acuɣer i d-nheddeṛ ihi ɣef Ubabat, ɣef Mmi-s akk-d d Ṛṛuḥ Iqedsen ?
Di Tektabt Iqedsen, Sidi Ṛebbi yesbeggen-ed iman-is ɣef tlata n wudmawen. Tlata wudmawen agi d Sidi Ṛebbi n tidett, i gellan d Amaɣlal.
Slemdet imdanen iwakken ad uɣalen d inelmaden-iw, ad ttwaɣedṣen s yisem n Baba Ṛebbi, s yisem n Mmi-s akk-d yisem n Ṛṛuḥ Iqedsen. (Matta 28-19, BS)
Matta 3.16-17
Ṛebbi Ababat akk-d txelqit
96. D acu swayes i tumneḍ mi d-teqqareḍ : “Umneɣ s Sidi Ṛebbi, Bab n tezmert, axellaq n igenni d lqaɛa” ?
Baba Ṛebbi, Ameɣlal, ixleq-ed igenni d lqaɛa. Yettwellih ddunit, ilehhu-d yid-es akken ilaq.
Sidi Ṛebbi ihdeṛ-ed, dɣa ddunit tebda, yumeṛ, dɣa yeḍra-d. (Ahellil 33.9)
Laṣel n ddunit 1-2
97. Tḥesbeḍ Sidi Ṛebbi d Baba-k keččini ?
Anɛam, Sidi Ṛebbi d Baba di Sidna Ɛisa Lmasiḥ ; daymi i ttekleɣ fell-as. Tḥeqqeɣ belli Sidi Ṛebbi ittak-iyi-d ayen akk teḥwaǧ lǧetta-w akk-d teṛwiḥ-iw. Isneqlab iɣelblan-iw d wugureniw ɣer wayen yelhan, axaṭer netta d Baba imekdi, Bab n tezmert.
Sidi Ṛebbi a wen-d-yefk ayen akk teḥwaǧem s Sidna Ɛisa Lmasiḥ. (Filibus 4.19)
At Ṛuman 8.28
98. Sidi Ṛebbi yettḥarab ɣef ddunit meṛṛa ?
Anɛam. S tezmert-is tameqrant, Sidi Ṛebbi mazal iteṭṭef igenni d lqaɛa akk-d wayen akk yellan di txelqit, ama d ayen ttwalint wallen ama d ayen ur ttwalint ara.
Sidi Ṛebbi ittak-ed ageffur seg igenni yerna yettak-ed lɣellat di lweqt-nsent.Yefkayawen-d tamɛict-nwen yerna issefṛeḥ ulawen-nwen. (Lecɣal 14-17)
99. D acu ara d-nesfaydi ma neẓra belli Sidi Ṛebbi ixleq-ed ddunit meṛṛa yerna yettḥareb fell-as ?
A nṣebbeṛ di teswiɛin n ddiq, a nettmmid Sidi Ṛebbi m'ara nili di teswiɛin n liser yerna a nefsi afus-nneɣ ɣer wiyaḍ. Ulac taxelqit di ddunit meṛṛa ama d ayen ttwalint wallen ama d ayen ur ttwalint ara wallen i gzemren a yi-tefreq d leḥmala n Sidi Ṛebbi. Sidi Ṛebbi yeṭṭef-iyideg ufusis.
Sidi Ṛebbi yefka-d, Sidi Ṛebbi ikkes. Ilaq a neḥmmed Sidi Ṛebbi ! (Yub 1.21)
At Ṛuman 8.38-39
Sidi Ṛebbi Mmi-s, akk-d leslak-nneɣ
100. Acuɣer i gettusemma Mmi-s n Sidi Ṛebbi “Yacuɛ” (Sidna Ɛisa), yeɛni Amsellek ?
Axaṭer isellek-aɣ-d si ddnubat-nneɣ akk-d tḥila n cciṭan. Ur nettaf ara Leslak anda nniḍen.
Ḥaca netta i gzemren a ɣ-isellek. (Lecɣal 4.12)
At Galasya 5.4; At Kulus 2.10
101. Acuɣer i gettusemma Lmasiḥ, yeɛni Win ittwadehnen ?
Axaṭer Baba Ṛebbi idhen-it s Ṛṛuḥ Iqedsen iwakken a ɣ-yili :
- D Nnbi Ameqran. D Netta i d-issebganen lebɣi n Sidi Ṛebbi i leslak-nneɣ.
- D Lmuqeddem Ameqran. S tudert-is i gsebbel fell-aɣ d asfel, isellek-aɣ-d si ddnub akk-d lmut. Yettẓẓalla dayem fell-aɣ.
- D Agellid Ameqran. Iḥkem fell-aɣ d agellid s Wawal-is akk-d Ṛṛuḥ-is. Yettḥarab fellaɣ yerna ittnubu-d i lmeḥwiǧat-nneɣ.
“Tettunefk-iyi-d tezmert ama di lqaɛa ama deg igenwan.” (Matta 28.18)
Asmekti 18.5, Iɛebraniyen 7.21, Luqa 1.33
102. Acuɣer i gettusemma Sidna Ɛisa, Mmi-s Awḥid n Sidi Ṛebbi ?
Nukni daɣen d arraw n Sidi Ṛebbi. Ḥaca Lmasiḥ i d Mmi-s n dayem n Sidi Ṛebbi s ṭṭbiɛa, ma d nukni d wid yuɣalen d arraw n Sidi Ṛebbi s ttrebga.
Sidi Ṛebbi ihdeṛ-aɣ-d s Mmi-s. S Yis i d-ixleq ddunit meṛṛa. (Iɛebraniyen 1.2)
D Ṛṛuḥ Iqedsen s yiman-is i d-iḥeqqeq-en cchada agi: Nukni d arraw n Sidi Ṛebbi. (At Ṛuman 8-16)
Yuḥenna 1-14; At Ṛuman 8-28-30
103. Acuɣer i s-tessawaleḍ Ssid-nneɣ ?
Axaṭer isellek-aɣ-d si ddnub akk-d cceṛ meṛṛa i gxeddem cciṭan. Nukni d ayla-s. D netta i d asmasi, i d aqerru n ddunit meṛṛa.
Sidi Ṛebbi isellek-aɣ-d s idammen ɣlayen n Lmasiḥ, i gefkan iman-is d asfel am izimer ur nesɛi lɛib, ur nesɛi ccama. (1 Buṭrus 19)
104. D acu i d lmeɛna n wayagi : Ittwaxelleq-ed s Ṛṛuḥ Iqedsen ; tesɛa t-id Meryem taɛezrit ?
Sidna Ɛisa d Ṛebbi n tidett si lebda i dayem. M' akken i d-ilul yewwi-d yid-es ṭṭbiɛa neɣ ṣṣifa n wemdan akken tella.
Meɛna asmi i d-yewweḍ lweqt i ɣ-iwɛed Sidi Ṛebbi, iceggeɛ-ed Mmi-s i d-ilulen si tmeṭṭut, iɛac seddaw leḥkum n ccariɛa n Musa. (At Galasya 4.4)
Matta 1.18-20, Luqa 1.25,31,35
105. D acu i d-nesfayday m'ara nẓer belli Sidna Ɛisa llul-ed s ṣṣifa n ṣṣeḥ n wemdan ?
Yella d amdan am nukni di mkul lḥaǧa, anagar di ddnub i gella mačči kif kif-aɣ. Yezmer ad yiḥnin fell-aɣ m'ara neɣleḍ yerna a ɣ-iɛiwen di yal taswiɛt.
Lmuqeddem ameqran i nesɛa mačči d win ur nezmir ara a d-yiḥnin fell-aneɣ m'ara ɣ-iwali necceḍ, imi netta daɣen yettujeṛṛeb deg wayen yellan, am nukni, meɛna ur yeɣli ara di ddnub. (Iɛebraniyen 4.15)
Iɛebraniyen 2.16-18, 7.26
106. D acu i tfehmeḍ deg umeslay agi : Yenneɛtab ?
S leɛtab-is akk-d usebbel n tudert-is am ɣef umidag, yewwi-yaɣ-d tudert n dayem.
Ddeɛwessu i ɣ-d-yettaken lehna teɣli-d fell-as. S lejṛuḥ-is i nesɛa ḥellu. (Icɛaya 53.5)
107. Acuɣer i gettusemmeṛ Sidna Ɛisa ?
Lmut ɣef umidag tella d ddeɛwessu. Sidna Ɛisa yewwi ɣef yiman-is ddeɛwessu akk-d lḥecma nni i gellan fell-i, ẓẓayit am teɛkkumt.
Lmasiḥ icufeɛ-aɣ-d si deɛwessu n ccariɛa, d netta i gettwaneɛlen deg umkan-nneɣ. (At Galasya 3.13)
At Galasya 3, Asmekti 21.23
108. Amek armi i gemmut Sidna Ɛisa imi d Ṛebbi i gella ?
Sidna Ɛisa d Ṛebbi n dayem netta d Baba Ṛebbi akk-d Ṛṛuḥ Iqedsen. S lmut n Sidna Ɛisa, tlata wudmawen n Sidi Ṛebbi, yeɛni la trinitƐ, sbegnen-aɣ-d belli bɣan ad sṭreḥben yis-nneɣ di twacult-nsen.
Ma d nukni nettbecciṛ Lmasiḥ, win akken yettusemmṛen ɣef umidag, At Isṛail d lmuḥal ad qeblen neɣ ad amnen ayagi, ma d wid ur nelli ara n at Iṣrayil qqaren-as : d lehbala. (1 Kurintus 1.23)
109. Acuɣer i glaq ad immet Sidna Ɛisa ?
Ur zmiren ara ad ttwaɛfun ddnubat-nneɣ anagar s lmut n Sidna Ɛisa. S Mmi-s Eɛzizen i gefka d asfel, Sidi Ṛebbi isbeggen-ed leḥmala-ines tameqrant swayes i ɣiḥemmel nukni.
Imdanen zgan llan d aklan axaṭer llan tt-ttawḥacen lmut. S lmut, Sidna Ɛisa isellek-itenid. (Iɛebraniyen 2.15)
Iɛebraniyen 2; Laṣel n ddunit 2.17
110. Acuɣer i gettwamḍel ?
Iwakken a d-ittwabeggen belli yemmut.
Erren-t ɣer daɣel uzekka. Lameɛna Sidi Ṛebbi iseḥya-t-id si lmut. (Lecɣal 13.29-30)
Yuḥenna 19.38-42
111. Lmut n Sidna Ɛisa tesɛa azal d ameqran di tudert-ik, ass agi ?
Anɛam, s lmut-is i temmut ṭṭbiɛa-inu taqdimt. Ayagi yebɣa a d-yini belli tura ccehwa n tnefsit-iw ur iyi-ɣelbent ara. Sidna Ɛisa yettidir deg-i s Ṛṛuḥ-is.
Aql-i ttwasemmṛeɣ ɣef umidag akk-d Lmasiḥ. Tura mačči d nekk i gettidiren, lameɛna d Lmasiḥ i gettidiren deg-i. (At Galasya 2.19-20)
At Ṛuman 6, 12.1
112. Acuɣer i d-nrennu: iṣṣub ɣer ǧahennama ?
Di teswiɛin ideg ttenɛettabeɣ aṭas, ẓriɣ belli Sidna Ɛisa isellek-iyi-d seg uqellaq n lmut.
Sidna Ɛisa iɛeggeḍ, yenna : Illu-iw, Illu-iw, acuɣeṛ i yi-teǧǧiḍ ? (Matta 27.46)
Icɛaya 53
113. Acuɣer ḥeggu-ines yesɛa azal ameqren ɣur-ek ?
Sidna Ɛisa iɣleb lmut s ḥeggu-ines. Daymi tura ur ugadeɣ ara ma muteɣ. Yuɣal-ed si Lmut. Ula d nekk a d-uɣaleɣ si lmut.
Ma yezdeɣ deg-wen Ṛṛuḥ n Sidi Ṛebbi i d-yesseḥyan Sidna Ɛisa si ger lmegtin, win i dyesseḥyan Sidna Ɛisa si ger lmegtin, yezmer daɣen s Ṛṛuḥ-is izedɣen deg-wen, a d-yerr tudert i lǧetta-nwen ara yemten. (At Ṛuman 8.11)
1 Kurintus 15, 1 Buṭrus 1.3, 1.21, At Kulus 3.1-5
114. D acu i tfehmeḍ deg imeslayen agi : Yuli ɣer igenni ?
Sidna Ɛisa yettwarfed si lqaɛa ɣer igenni. Dagi, isedduy amezruy s Ṛṛuḥ-is akk-d Wawal-is. Yettḥarab fell-aɣ yerna yettẓẓalla fell-aɣ alamma d ass n tuɣalin-ines.
Sidna Ɛisa atan ɣer tama tayeffust n Sidi Ṛebbi iwakken ad icafeɛ fell-aɣ. (At Ṛuman 8.34)
Marqus 16-19, Iɛebraniyen 4.14, Yuḥenna 10.28-29
115. Acuɣer i d-nrennu : Yeqqim ɣer tama tayeffust n Sidi Ṛebbi ?
Iwakken a d-nemmekti belli Baba Ṛebbi yeḥkem ɣef kullec s Yis. Sidna Ɛisa d Agellid n igelliden.
Sidna Ɛisa yeṭṭef amkan d ameqran sennig akk n wayen yellan di ddunit meṛṛa. (At Ifasus 1.21)
At Ifasus 1, Lecɣal 2.33
116. D acu n lfayda nesɛa mi neẓra belli Sidna Ɛisa a d-yuɣal iwakken ad iḥaseb wid yeddren akkd wid yemmuten ?
Di teswiɛt n leɛtab akk-d uqehher, ttraǧuɣ s zzuxx d uɛennen Agellid-iw akk-d unezzerfu-inu. Ass agi, a yi-ittheggi amkan ɣer tama-ines i dayem.
Imiren agellid ad yini i wid yellan ɣer uyeffus-is: “Aset-ed a kunwi iburek Baba, attweṛtem tagelda i wen-ittuheggan seg wasmi i tebda ddunit.” (Matta 25.34)
Luqa 21.28; Matta 25; At Ṛuman 8.23
117. I kečč, acuɣer i tettusemmaḍ d amasiḥi ?
Axaṭer di Lmasiḥ, ula d nekk lliɣ d nnbi, d lmuqeddem, d agellid.
- D nnbi, iwakken ad ttcehhideɣ s liman-inu.
Arraw-nwen d yessi-twen a d-cciren s wayen ara sen-d-ttxebbiṛeɣ. (Lecɣal 2.18)
- D lmuqeddem iwakken ad efkeɣ tudert-iw i Sidi Ṛebbi am lweɛda yerna ad ttẓẓallaɣ dayem.
Efket i Sidi Ṛebbi lǧettat-nwen d leɛqliya-nwen akk-d tudert-nwen, d asfel ittwaheggan i Sidi Ṛebbi, yerna d win ara t-iɛeǧben. (At Ṛuman 12.1)
- D Agellid, iwakken ad nnaɣeɣ akk-d ddnub akk-d Cciṭan yerna a ten-ɣelbeɣ. Am wakken ixeddem ugellid yelhan, ad nubeɣ ɣef wid ixuṣṣen. M'ara d-yuɣal Sidna Ɛisa, ad ḥekmeɣ yid-es i dayem di tmanagt.
Ur ilaq ara ddnub ad iḥkem fell-awen,ɣef lǧetta-nwen. (At Ṛuman 6.12)
Sidi Ṛebbi, Ṛṛuḥ Iqedsen, akk-d tudert-nneɣ tamasiḥit
118. D anwa-t Ṛṛuḥ Iqedsen ?
D Sidi Ṛebbi n dayem netta d Baba Ṛebbi akk-d Mmi-s. S liman, yettak-iyi-d taḥeqqit n Sidi Ṛebbi. çed ddemma-ines, bɣiɣ ad iliɣ d anelmad n Sidna Ɛisa. Ṛṛuḥ Iqedsen yettɛawen-iyi di lweqt n ujeṛṛeb, isseǧhad-iyi. D lmuḥal ad iyi-yeǧǧ.
Baba Ṛebbi a wen-d-yefk Amɛiwen nniḍen ara yilin yid-wen i dayem : d Ṛṛuḥ n tidett. (Yuḥenna 14.16-17)
119. D acu-tt “lfakya n Ṛṛuḥ Iqedsen” ?
Atan wayen i d-itekken si Ṛṛuḥ iqedsen : leḥmala, lfeṛḥ, lehna, ṣṣbeṛ, lehhu, leḥnana, liman, ul yeṣfan, aɣlab n tnefsit. (At Galasya 5.22-23)
120. D acu-tent tukciwin n Ṛṛuḥ Iqedsen ?
Ad Tazmert i d-yettak Ṛṛuḥ Iqedsen i yal yiwen yumnen s Lmasiḥ iwakken ad iqdec ɣef Sidi Ṛebbi akk-d wegdud-is.
Yal yiwen tettunefk-as-d tukci iwakken a d-isbeggen tazmert n Ṛṛuḥ iqedsen, ayagi innfeɛ-nneɣ meṛṛa. (1 At Kurintus 12.7)
Ţttunefkent-aɣ-d tukciwin sɣur Sidi Ṛebbi, yerna mxalafent i yal yiwen deg-nneɣ (At Ṛuman 12.6)
At Ṛuman 12;1; At Ifasus 4
121. Ṛṛuḥ Iqedsen iqeddec kan di Tmezgida ?
Xaṭi; iqeddec daɣen deg umezruy n ddunit. Iqeddec deg wul n wid urɛad d-usin ɣer liman s Lmasiḥ.
Ṛṛuḥ a d-isbeggen i yemdanen belli ɣelṭen ɣef wayen yeɛnan ddnub, lḥeqq akk-d lḥisab. (Yuḥenna 16.8)
122. D acu-tt Tmezgida Iqedsen n ddunit meṛṛa ?
S Ṛṛuḥ-is, Sidna Ɛisa isnejmeɛ-ed ar ɣur-es tajmaɛt n wid yextaṛ i tudert n dayem.
Yettḥareb fell-as s Ṛṛuḥ-is akk-d Wawal-is.
Tajmaɛt n watmaten tettili di lehna… s lemɛawna n Ṛṛuḥ Iqedsen, wid yettamnen simmal ttzidin rennun-d. (Lecɣal 9.31)
123. D acu n leqdic iɣer d-tettusawel Tmezgida ?
Att-tteɛbed Sidi Ṛebbi, att-tthedder ɣef leḥmala-ines yerna a d-lehhu d lmeḥwiǧat n wiyaḍ, ama d wid ibeɛden ama d wid iqerben.
Awal n Lmasiḥ ad izdeɣ gar-awen s lbaṛakat-is meṛṛa ccnut s wulawen-nwen, ḥemmdet Sidi Ṛebbi s isefra n Ihellilen akk-d ccnawi i d-ittak Ṛṛuḥ Iqedsen. (At Kulus 3.16)
…s wakka att-ttizmiren att-ttɛiwnem wid yeḥwaǧen, a sen-tefkem ayen ḥwaǧen. Init-ed kan imeslayen inefɛen, iṣelḥen, ara iɛawnen wiyaḍ swakken llan lmeḥwiǧatnsen. (At Ifasus 4.28-29)
Iɛebraniyen 13.15-16
124. D acu-tt tdukli n yemqedsen ?
Imasiḥiyen meṛṛa ttusemman d imqedsen, axaṭer yettunefk-asen-d leḥmala n Lmasih akk-d Ṛṛuḥ-is Iqedsen. Sidna Ɛisa issawel-asen-d iwakken ad ttemqadaren, ad myeḥmalen yerna ad ttemɛawanen wway gar-asen.
Sidi Ṛebbi yettaṭaf deg Wawal-is; d netta i wen-d-isawlen iwakken att-ttɛicem s tdukli akk- d Mmi-s, Ɛisa Lmasiḥ Ssid-nneɣ. (1 At Kurintus 1.9)
1 Yuḥenna 1.3; At Filibus 2.4-7
125. D acu n leqdic i xeddmen yemḍebbren n Tmezgida ? (kra deg-sen ttusemman imeksa) ?
- A ilin d lemtel s leqdic-nsen ara xeddmen s wanuz.
Ur ssimɣuṛet ara iman-nwen ɣef wid i wen-d-iwekkel Sidi Ṛebbi, meɛna ilit d lemtel ara tebɛen. (1 Buṭrus 5.3)
- Ad ssefhamen akken ilaq lḥal lmeɛna n Wawal n Sidi Ṛebbi.
S Leɛtab i tt-ttbecciren, i sselmaden Awal n Sidi Ṛebbi. (1 Timuti 5.17)
- Ad ttẓallan yerna ad ttwellihen agdud n Sidi Ṛebbi di tẓallit akk-d leḥmadi i Sidi Ṛebbi.
Yal ass nettḥemmid Sidi Ṛebbi fell-awen, mkul m'ara nedɛu ɣur-es, nettadder-ikun-id di tẓallit-nneɣ. (1 Tisalunik 1.2)
- Ilaq ad isinen akken ilaq yal yiwen seg iɛeggalen n tmezgida-nsen. Ilaq ad rez̦z̦un fell-asen iwakken a sen-ḥessen a sen-fken tameẓẓuɣt, a ten-ttsebbiṛen, a tensseǧhaden yerna a ten-ttwellihen.
Ḥadret taqeḍɛit i wen-d-iwekkel Sidi Ṛebbi. (1 Buṭrus 5.2)
- Ad sselmaden iɛeggalen n tmezgida iwakken a ten-heggin i leqdic amasiḥi, yerna a ten-sǧehden, a sen-fken afud, di tesmasitin-nsen.
S tukciwin-agi, Sidna Ɛisa yebɣa ad isselmed wid yellan d ayla n Sidi Ṛebbi. (At Ifasus 4.12)
- Ad sqedcen ayen i d-yeǧǧa Sidna Ɛisa d lsas n liman amasiḥi.
Sseɣeḍset-tten s yisem n Baba Ṛebbi, s yisem n Mmi-s akk-d yisem n Ṛṛuḥ iqedsen. (Matta 28.19)
126. D acu i d-yeǧǧa Sidna Ɛisa d lsas n liman amasiḥi ?
Sidi Ṛebbi isedduy-ed i wawal-is licaṛat neɣ limaṛat i ttwalint wallen-nneɣ iwakken ad inal liḥsas-nneɣ. Aɣḍas deg waman akk-d weɣrun n usmekti n Lmasiḥ d licaṛat n ṛṛeḥma-ines, neɣ d limaṛat n leɛnaya-s, i ttwalint wallen-nneɣ.
Aɣṛum-agi d lǧetta-w ara fkeɣ fell-awen. Sya d asawen xeddmet akkagi akken ad iyid-tettmektayem. (Luqa 22.19)
127. D acu i d lmeɛna n wawal : Leɛfu n ddnubat ?
Sidna Ɛisa ixelleṣ ṭṭlaba n ddnubat-iw meṛṛa s lekmal-is. Sidi Ṛebbi ur ittuɣal ara a d-immekti d ddnubat-iw, i dayem. Yettak-iyi-d taḥeqqit neɣ taɣdemt n Sidna Ɛisa iwakken ur iyi-ittɛaqab ara netta.
Ur aɣ-iɛuqeb ara swakken uklalen ddnubat-nneɣ,
ur aɣ-ixelleṣ ara swakken uklalen leḥṛamat-nneɣ. (Ahellil 103.10)
128. D acu i d lmeɛna n wawal : ḥeggu n lǧetta ?
M'ara d-yuɣal Sidna, lǧetta-w a d-teḥyu si lmut, att-ttuɣal am lǧetta-s i gettuɛaḍmen. Ad ḥekmeɣ yid-es i dayem.
Sidna Ɛisa Lmasiḥ ad ibeddlen lǧettat-nneɣ timeḥquṛin, a tent-yerr am lǧetta-s yeččuṛen d lɛaḍima. (At Filibus 3.21)
Sidi Ṛebbi a d-ifeǧǧeǧ tafat-is ɣef iqeddacen-is, yerna ad ḥekmen yid-es i dayem. (Aweḥḥi 22.5)
129. D acu i d lmeɛna n wawal : tudert n dayem ?
Lfeṛḥ i sɛiɣ tura imi ssneɣ Sidi Ṛebbi akk-d leḥmala-ines, ad izid s meyya tikkal m'ara dyuɣal Sidna Ɛisa.
Ayen ur twala tiṭ, ayen ur yesli umeẓẓuɣ, ayen iɣef ur ixemmem ara wemdan, d ayen i ghegga Sidi Ṛebbi i wid i t-iḥemmlen. (1 Kurintus 2.9)
Walaɣ igenni d lqaɛa ijdiden. (Aweḥḥi 21.1)
1 Buṭrus 3.13


text:
Adlis n Tira Iqedsen, umi qqaren s tefṛensist «La Bible», aẓar-is si tegrigit “Biblos” lmeɛna-ines “Adlisen”. Deg adlis n Tira Iqedsen nnejmaɛn-d 66 n yedlisen yedduklen di sin yeḥricen. Lɛehd Aqdim d lɛehd Ajdid. Deg-sen yiwen n yizen. D «Awal n Yillu » i yemdanen. D tamsisit yesbed ger-as d talsa. Iswi-ines di Lmasiḥ.
Lɛehd Aqdim, agbur-ines
Aḥric amezwaru i d-nuder, d Lɛehd Aqdim. Degs 39 n yedlisen. D amezruy n usnulfu, n txelqit, d win n talsa ɣer iẓuṛan. A naf deg mezruy-agi, taggwa n wegdud n wat Israil. Yid-s ara yesbed tamsisit Yillu s yemcegɛen ara d-iweṣṣi ɣef iṣuḍaf-ines d lumurat-ines i yemdanen. Degmi ara nwali aḥric-agi n Tira d win yuran s tutlayt “taɛibṛanit”. Kra n yeḍrisen a ten-naf uran ula s tutlayt “taramayit”, ladɣa adlis n nnbi Danyil. Tutlayt-agi ttameslayen-tt wat Israil d yegduden izedɣen tamiwin-nni n usamar. Lmasiḥ s yiman-is yella yettmeslay taramayit.
Di Lɛehd Aqdim aṭas n tferfanin. Tamezwarut deg-sent d xemsa yedlisen. Laṣel n ddunit, Tuffɣa, At Lewwi, Anezṛuf d Usmekti. Degsen, iḍrisen n usnulfu, n txelqit, d iẓuṛan n talsa. Amezruy n wegdud n wat Israil. Taferfant nniḍen teɛna tnac n wadlisen yettusemman “Adlisen n umezruy”. Deg-sen amezruy d tgeldit n wat Israil. Taferfant tayeḍ, d xemsa n yedlisen, “Adlisen n tmedyazt”. Ger-asen ara naf Adlis n “Ihellilen”. A d-qqimen sbeɛṭac n Yedlisen umi neqqaṛ “Adlisen n lenbeyya”. Imi aṭas n lenbeyya n wat Israil ara d-yeǧǧen tira-nsen, d lewṣṣayat d licarat n wayen akk yewɛed Yillu i wegdud-is d leǧnas nniḍen. Heddren-d ɣef leslak-nni ara d-yasen.
Lɛehd Ajdid, leslak di Lmasiḥ !
Aḥric wissin n Tira Iqedsen, d Lɛehd Ajdid. Deg-s 27 n yedlisen. Uran akkit s tutlayt tagrigit. D tutlayt i teddun di lawan-nni deg d-iban Lmasiḥ. Yuɣ lḥal timura meṛṛa i d-yezzin i wagrakal llan ddaw umenkud n Ṛṛuman. Ma d tutlayt tagrigit tezga d tutlayt n tsekla n tira s umata. Nezmer a d-nini, Tira meṛṛa n Lɛehd Ajdid ɛnant Lmasiḥ s yiman-is. D amsellek n yemdanen. Yefka-man-is d asfel i leɛfu n ddnubat. Yis ara qeṛṛben yemadanen ɣer Yillu mi ara yamnen-yis. D tasarut i leslak-nsen. D wagi i d izen ɣef d-ttawin meṛṛa yedlisen n Lɛehd Ajdid.
Lɛehd Ajdid yebda-d s rebɛa wadlisen n Linǧil. D isallen yeɛnan Lmasiḥ. Tudert-is d teɣlift-is ger yemdanen. Lmut-is ɣef umidag, ḥuggu-ines sir ger lmeggtin d walluy-ines ger igenni. Lewṣṣayat i d-yeǧǧa i ynelmaden-is. Rebɛa inelmaden i d-yuran ɣef tudert n Lmasiḥ, yal wa d tama i d-yeṭṭef iwakken ad yessefhem amek i ɣ-yella Lmasiḥ d amsellek, d win akken ɣef d mmeslayent meṛṛa Tira Iqedsen. A d-yernu wedlis nniḍen “Lecɣal n yemcegɛen”, d amezruy n imasiḥiyen imezwura d asbeddi n mezgida d uṣiweḍ n lexbaṛ n lxir i ddunit meṛṛa. Taferfant nniḍen, d tibṛatin n Bulus n tid n inelmaden-nniḍen uqbel-is. Ssefhament-d aselmed d liman di lmasiḥ. Ɣer tagara, d adlis n “Uwehhi”. Yettawi-d ɣef tagara n ddunit d yizen n leslak di Lmasiḥ. D asirem, d tiɣri i yemdanen meṛṛa iwakken ad ṭṭfen di Ṛebbi.


text:
Di tmurt-iw ur ksibeɣ azref ad iliɣ akken illiɣ, iberdan reglen, leṣwar ɛlayit. Ayen akka ? Yennayer id aɣ-yellan d ass n tlallit, d ass Aqbayli ( Amaziɣ ) ass-a fell-aɣ yettuḥarrem. Igduden yellan akk deg umaḍal mi i d-yewweḍ useggas amaynut sfugulent akken iwata lḥal, nekni d laḥram fell-aɣ! Ayen di Bgayt lḥan di tizi ugin-asen ? d acu ibɣan ad d-innin s wannect-a ? ayen ibɣan ad bḍun iqbayliyen? Abrid n timunent yebda-t ugdud aqbayli s tikli ass n umenzu n yennayer 2963. Anda id aɣ-ttagin i la nessaɛu lḥeq, ayen i aɣ-ttagin i yaɣlayen fell-aɣ. ɣas ḥebsen aḍar ur zmiren ad ḥebsen tikli, ɣas ḥebsen awal ur zmiren ad ḥebsen tikti. Tikli n tlelli n Tmurt n Yiqbayliyen, tikti n tugdut, n talakt deg Tmurt n Yiqbayliyen. ɣas ad gezmen iles, ur zemren ara ad gezmen tiɣri. ɣas ad sdarɣlen allen ur zmiren ad aɣ-kksen tamuɣli. ɣas ad ḥebsen irgazen, ur zmiren ad ḥebsen lhiba-nsen. ɣas ad samssen At tidett, ma ad izmiren ad sizedgen At tkarkas? Irnaten Murad
Di tmurt-iw ur ksibeɣ azref ad iliɣ akken illiɣ, iberdan reglen, leṣwar ɛlayit. Ayen akka ?
Yennayer id aɣ-yellan d ass n tlallit, d ass Aqbayli ( Amaziɣ ) ass-a fell-aɣ yettuḥarrem. Igduden yellan akk deg umaḍal mi i d-yewweḍ useggas amaynut sfugulent akken iwata lḥal, nekni d laḥram fell-aɣ!
Ayen di Bgayt lḥan di tizi ugin-asen ? d acu ibɣan ad d-innin s wannect-a ? ayen ibɣan ad bḍun iqbayliyen?
Abrid n timunent yebda-t ugdud aqbayli s tikli ass n umenzu n yennayer 2963. Anda id aɣ-ttagin i la nessaɛu lḥeq, ayen i aɣ-ttagin i yaɣlayen fell-aɣ.
ɣas ḥebsen aḍar ur zmiren ad ḥebsen tikli, ɣas ḥebsen awal ur zmiren ad ḥebsen tikti. Tikli n tlelli n Tmurt n Yiqbayliyen, tikti n tugdut, n talakt deg Tmurt n Yiqbayliyen. ɣas ad gezmen iles, ur zemren ara ad gezmen tiɣri. ɣas ad sdarɣlen allen ur zmiren ad aɣ-kksen tamuɣli. ɣas ad ḥebsen irgazen, ur zmiren ad ḥebsen lhiba-nsen. ɣas ad samssen At tidett, ma ad izmiren ad sizedgen At tkarkas?
Irnaten Murad


text:
Adlis n Tira iqedsen yettawi-d ɣef Ṛṛuḥ Iqedsen yellan s nettit-ines d Ṛṛuḥ n Ṛebbi, d Illu s yiman-is. Sɣur-s I d-tekka yal tudert. Imi ayen akk I d-yexleq Ṛebbi, ixleq-it-d s Ṛṛuḥ-is. Linǧil daɣen yeqqar-d deg awal-is, Ṛṛuḥ Iqedsen s yiman-is d Ṛṛuḥ n Lmasiḥ. Yettusemma d imqeddes, d netta I yessizdigen tudert n yemdanen. Yettheggi ulawen-nsen d ixemmimen-nsen, ixeddem deg-sen. D Ṛṛuḥ n Ṛebbi s tezmert-is meṛṛa.
Amek I yxeddem Ṛṛuḥ iqedsen di tudert n wemdan?
Yemmal-d abrid s tafat. Imi ɣlin akk yemdanen di ṭṭlam n ddnub. Deg yiwet si tebṛatin-is yenna Bulus : “ Lefhama-nsen iɣumm-itt ṭṭlam, sbeɛden iman-nsen ɣef tudert I d-ittak Sidi Ṛebbi axaṭer jehlen, qquren wulawen-nsen.” Ur feṛṛzen tafat ur ɛeqqlen tidett. Beɛden ɣef Ṛebbi. Tasarut ihi, d Ṛṛuḥ n Ṛebbi I d-yattasen ɣer wul n wemdan, yessazdag lefhama-s s wawal n tidett.D Ṛṛuḥ ara t-yessfiqqen ad ibeggen deg ul-is tidett yellan di Tira yellan d “Awal yeddren”. S Wawal-is I d yettweḥḥi ara ybeddel ixemmimen d lefhama n yal amdan. Degmi yettusemma “Wawal” di Tira iqedesen : “Ajenwi n Ṛṛuḥ”. Igezzem yeqḍaa. Ad yexdem deg ul n wemdan ar aẓar, s leqyat.
Yettak-d ttbut s tidet, s tezdeg. Iwakken yal amdan ad yeɛqel liḥala deg yella. A d-yawi s lexbaṛ belli yuḥwaǧ ɣer leslak. Yura di Tira, di Linǧil n Yuḥenna: “ M’ara d-yas, a d-isbeggen i yemdanen belli ɣelṭen ɣef wayen yeɛnan ddnub, lḥeqq, d lḥisab n Ṛebbi.” D wagi I d leqdic n Ṛṛuḥ deg ul n wemdan. A s-d-ibeggen s tidett liḥala n ddnub I deg yella. S tafat-is a d-yessers deg ul-is ṭṭmana n Ṛebbi d ṛṛeḥma-s. Iwakken a s-yeɛfu a t-yessizdeg si yal ddnub. Ayagi akkit sɣur Ṛebbi I d-yekka.
S Ṛṛuḥ iqedsen I nezmer a nefhem lesrar akk yellan di Tira iqedsen. Ṛebbi d Ṛṛuḥ. Yettak-d tazmert I lefhama I liman. D netta I d-yettaččaren ul n wemdan s tudert d ṭṭmana. Yemmal-d ayen akk I wulmen I tudert d liman. Yesǧuǧǧug taflest d usirerm!


text: Kabyle(i) 1 A wid eɛzizen, imi i ɣ-d țțunefkent lemɛahdat-agi, ilaq a nessizdeg iman-nneɣ seg wayen akk issenǧasen lǧețța-nneɣ akk-d wulawen-nneɣ iwakken a nkemmel tezdeg n tikli-nneɣ akk-d Sidi Ṛebbi, s ṭṭaɛa d wannuz. 2 Qeblet-aɣ deg wulawen-nwen! Ur neḍlim yiwen, ur nexdim cceṛ ula i yiwen, ur nečči lḥeqq n yiwen. 3 Ur d-nniɣ ara annect-agi iwakken a kkun-sḍelmeɣ; axaṭer nniɣ-awen t-id yakan : ama nedder ama newweḍ ɣer lmut, tellam deg wulawen-nneɣ . 4 Lețkal-iw fell-awen meqqeṛ, țzuxxuɣ aṭas yis-wen; yethedden wul-iw yerna yeččuṛ d lfeṛḥ ɣas akken nesɛedda aṭas n leɛtab. 5 Seg wasmi i d-nekcem tamurt n Masidunya ur nesteɛfa, nețwaḥṛes si mkul tama : ccwal di beṛṛa, tugdi deg ulawen-nneɣ. 6 Lameɛna Sidi Ṛebbi yețṣebbiṛen wid yețwaḥeqṛen, iṣebbeṛ aɣ s gma-tneɣ Titus mi d-yewweḍ. 7 Mačči kan mi d-yewweḍ gma tneɣ Titus i nețțuṣebbeṛ, lameɛna nețțuṣebbeṛ daɣen s ṣṣbeṛ i d-yewwi s ɣuṛ-wen. Yeḥka-yaɣ-d acḥal tețmennim a yi-teẓrem, acḥal tḥeznem d wamek tebɣam a yi-tɛiwnem seg ul. ?ef wayagi i gzad lfeṛḥ-iw. 8 ?riɣ belli sḥezneɣ-kkun s tebṛaț iw tamezwarut, lameɛna ur ndimeɣ ara; ɣas akken ndemmeɣ, ndemmeɣ kan mi ẓriɣ sḥezneɣ-kkun kra n lweqt. 9 Tura aql-i feṛḥeɣ, mačči imi i kkun-sḥezneɣ, meɛna imi s leḥzen-agi tettubem yerna tbeddlem tikli. Axaṭer leḥzen-nni i d-yeɣlin fell awen yusa-d s ɣuṛ Sidi Ṛebbi, s wakka ur d-yekki wacemma n diri s ɣuṛ-nneɣ. 10 Leḥzen i d-itekken s ɣuṛ Sidi Ṛebbi ițbeddil tikli n wemdan, yețțawi ɣer leslak yerna ur nțendemmay ara deg-s; ma d leḥzen i d-itekken si ddunit, yețțawi ɣer lmut. 11 Leḥzen-agi-nwen yeɛǧeb aṭas Sidi Ṛebbi, walit acḥal i gexdem deg-wen : acḥal i tenneḥcamem d wamek i tḍelbem ssmaḥ! Acḥal tendemmem, tekcem-ikkun tugdi n Sidi Ṛebbi; acḥal tcedham a yi teẓrem yerna tebɣam a yi tɛiwnem; amek daɣen tɛuqbem wid ixeddmen cceṛ! Deg wayagi meṛṛa tesbeggnem-d belli teṣfam di taluft-agi. 12 Ihi ma uriɣ-awen-d, mačči ɣef ddemma n win iḍelmen neɣ win yețwaḍelmen, lameɛna iwakken a d-iban gar-awen zdat Sidi Ṛebbi, acḥal meqqeṛ leḥmala-nwen ɣuṛ-nneɣ. 13 ?ef wannect-agi i theddnen wulawen-nneɣ. Sennig ṣṣbeṛ-agi, lfeṛḥ-nneɣ yennerna mi nwala acḥal yefṛeḥ yis-wen gma-tneɣ Titus, axaṭer tekksem-as anezgum. 14 ?ideț zuxxeɣ yis-wen zdat-es, lameɛna ur nneḥcameɣ ara, axaṭer anagar tideț i wen-d-nheddeṛ yal ass imi ayen akken s wayes nzuxx yis-wen zdat gma-tneɣ Titus, iban-ed belli ț-țideț; 15 lemḥibba-s ɣuṛ-wen tețnerni mkul m'ara d-immekti amek i tesṭerḥbem yis s leqdeṛ d wannuz. 16 Feṛḥeɣ imi zemreɣ ad țekleɣ fell-awen di kullec.


text: Kabyle(i) 1 Nebɣa a kkun-nesseɛlem ay atmaten ɣef wayen yeɛnan ṛṛeḥma i d-yefka Sidi Ṛebbi i tejmuyaɛ n imasiḥiyen yellan di tmurt n Masidunya; 2 țwajeṛben s waṭas n lmeḥnat, lameɛna lfeṛḥ-nsen yețnerni. ?as akken d igellilen i llan yerna xuṣṣen aṭas, seddqen mbla cceḥḥa; 3 fkan-d ayen iwumi zemren; aql-iyi d inigi, zemreɣ a d-iniɣ fkan-d nnig n tezmert-nsen yerna xedmen ayagi s lebɣi-nsen. 4 Ssutren-aɣ-d s uḥellel iwakken a sen-nexdem lemziya a d-fken ula d nutni amur-nsen n ssadaqa-agi i njemmeɛ iwakken a ț-țnawi i watmaten n tmurt n Yahuda yellan di lexṣas. 5 Zwaren deg iman-nsen mi fkan tudert-nsen i Ṛebbi, imiren s lebɣi n Sidi Ṛebbi, rnan qeddcen fell-aɣ seg ul; ayagi sennig wayen nessaram! 6 S wakka ihi, nweṣṣa gma-tneɣ Titus ad ikemmel lxedma-nni i gebda ɣuṛ-wen ɣef wayen yeɛnan ssadaqa agi. 7 Am akken i tẓewṛem di kullec, ama di liman neɣ deg wawal, ama di tmusni neɣ di lemḥibba i tesɛam ɣuṛ-nneɣ, ẓewṛet daɣen di temsalt yeɛnan ssadaqa. 8 Mačči d lameṛ i bɣiɣ a wen-d fkeɣ; ḥkiɣ-awen amek i zewṛen wiyaḍ, iwakken a kkun-jeṛṛbeɣ ma tesɛam leḥmala n tideț neɣ ala. 9 Tessnem ṛṛeḥma n Ssid-nneɣ Ɛisa Lmasiḥ yellan d Bab n lerbaḥ n ddunit meṛṛa, yuɣal d igellil ɣef ddemma-nwen iwakken a kkun isserbeḥ s tigellelt-ines. 10 A wen-d-fkeɣ ṛṛay-iw deg wayagi axaṭer d ayen i wen-ilhan : aseggas iɛeddan, d kunwi i d imezwura i gebɣan aț-țɛiwnem atmaten n tmurt n Yahuda yellan di lexṣaṣ, d kunwi daɣen i d imezwura i gebdan tjemmɛem-d ssadaqa-agi; 11 ihi tura kemmlet ccɣel-agi i tebdam, s wayen iwumi tzemrem; am akken i t-tebdam seg ul, kemmlet-eț s wul. 12 Sidi Ṛebbi iqebbel ssadaqa-nneɣ, lameɛna s wakken tella tezmert-nneɣ, mačči sennig wayen nezmer. 13 Ur nebɣi ara a d-nini xlut ixxamen-nwen iwakken aț-țɛiwnem wiyaḍ, lameɛna iwakken aț-țemɛadalem; 14 ayen tesɛam d zzyada ad yenfeɛ wid ixuṣṣen tura, iwakken asm'ara txuṣṣem kunwi, a kkun-ɛiwnen s wayen sɛan d zzyada; s wakka ihi aț-țemɛadalem, 15 akken yura di tira iqedsen : Win yesɛan aṭas ur yesɛi ara zzyada, ma d win yesɛan cwiṭ ur t-ixuṣṣ kra . 16 A neḥmed Sidi Ṛebbi ɣef gma tneɣ Titus imi yețḥebbiṛ fell-awen am nukni. 17 Yeqbel mi t-in-nceggeɛ, yerna uqbel a s-nini yella iqsed a n-iruḥ ɣuṛ wen s lfeṛḥ d ameqqran. 18 A nceggeɛ yid-es yiwen seg watmaten-nneɣ i cekkṛent akk tejmuyaɛ n watmaten ɣef lxedma-ines deg ubecceṛ n lexbaṛ n lxiṛ ; 19 ur yețwaxtaṛ ara kan d aṛfiq, lameɛna ț-țijmuyaɛ n watmaten i t-ixtaṛen iwakken a ɣ-iɛiwen di ccɣel agi yeɛnan ssadaqa ɣef ddemma n tmanegt n Sidi Ṛebbi, s wakka daɣen a d-nbeggen acḥal nebɣa a nɛiwen wiyaḍ. 20 Nețḥadar iman-nneɣ iwakken ur heddṛen ara fell-aɣ lɣaci ɣef wayen yeɛnan aḍebbeṛ i nețḍebbiṛ di ssadaqa agi, axaṭer aṭas n yedrimen i d nejmeɛ; 21 nețqellib ayen yelhan ama zdat Sidi Ṛebbi ama zdat yemdanen. 22 Nceggeɛ yid-sen gma-tneɣ agi i njeṛṛeb acḥal d abrid di yal taswiɛt, nwala amek yebɣa ad iqdec seg ul; tikkelt-agi ẓẓwaṛa-ines di leqdic ɣef Sidi Ṛebbi tban-ed akteṛ, axaṭer yețkel fell-awen. 23 ?ef wayen yeɛnan gma-tneɣ Titus, d arfiq-iw yerna ixeddem yid-i ɣef ddemma-nwen, ma d atmaten nniḍen, d imceggɛen n tejmuyaɛ n watmaten; qeddcen iwakken a d tban tmanegt n Lmasiḥ. 24 Sbeggnet-ed ihi belli tḥemmlem ten s tideț iwakken tijmuyaɛ n watmaten ad ẓrent belli nesɛa lḥeqq imi nețzuxxu yis-wen.


text: Kabyle(i) 1 Mi d-yuder Sidna Ɛisa seg udrar, aṭas n lɣaci i t-id-itebɛen. 2 Ataya yiwen wemdan ihelken lbeṛs yusa-d ɣuṛ-es, iseǧǧed zdat-es, yenna-yas : A Sidi, ma yella tebɣiḍ, tzemreḍ a yi-tseḥluḍ. 3 Sidna Ɛisa yessers afus-is fell-as, yenna-yas : Bɣiɣ! Ili-k teḥliḍ! IImiren kan iḥla wergaz-nni si lbeṛs-ines, yeṣfa weglim-is. 4 Dɣa Sidna Ɛisa yenna-yas : Ḥader aț-țeḥkuḍ ula i yiwen ɣef wayagi, meɛna ṛuḥ ɣer yiwen si lmuqedmin a k-iẓer, ad iwali belli teṣfiḍ, tefkeḍ lweɛda-nni n tezdeg s wayes i wen-d-yumeṛ nnbi Musa, iwakken ayagi a sen-yili d țbut.


text:
7 Aru ayagi i lmelk n tejmaɛt n watmaten yellan di temdint n Filadelfya : atah wayen i d-yeqqaṛ Win yeṣfan, yellan ț-țideț, Win yeṭṭfen tasaruț n Dawed, ayen ara yeldi ur yezmir yiwen a t-iɣleq, ayen ara yeɣleq ulac win izemren a t-ildi :
6 Yerna yenna-yi-d : Dayen! Kullec yețwakemmel! D nekk i d alfa d nekk i d umiga yeɛni d nekk i d lḥeṛf amezwaru, d nekk i d lḥeṛf aneggaru. Lliɣ si tazwara alamma ț-țaggara. Win iffuden, a s-d-fkeɣ aman si lɛinseṛ n tudert yerna baṭel.
6 Lmelk-nni yenna-yi-d : Imeslayen-agi, d imeslayen iṣeḥḥan yerna deg-sen lețkal; Sidi Ṛebbi yețwellihen lenbiya iceggeɛ-ed lmelk-is iwakken a d-isken i iqeddacen-is ayen ur nețɛeṭṭil ara a d-yedṛu.


text:
Mmeslay:Amezruy
Tanfusit:[beddel | edit source]
tutlayun sis imazighen yili llan d adrar n Infusen,adrar n Infusen illa d aglal n Trables,Tmorawin tilli llanet di adrar nitent:Nalut,yefran,Jadu,Kabaw,Temzin, d goda n tmurawin, niten Ibadien d tsawlen s Tmazight,Dis tmorawin llanet di adrar maca ur tsawlen s Tmazight am Zzentan(at Znata),d Riayna, d Ghrerian. Tero Tsawlen s Taarabt,d niten Malikiet.
Amezruy n Nefousa yaqdim imul,emmak usun Iraben utfen an ajjed n Islam,maca alemme Tarwa n Xattab yaxser zdat n Abbasein,Abdorahman ben Rostom irwel s Qayrawan an Mzab d igun Tmura agar Nefousa d Hwara d Znata,nitet Tihert,nitet Lasmet n dawlet tarostomit taqqim temidhi d doubac n isoggasen, alemmi tuda d afous n Ilmowahhidin,Nefousa taqqim ==tilellit= d tahkem an Ghdames d Fezzan.
[beddel | edit source]
Dis imul n tarrawin di adrar n Infusen,dis arrawn af ajjed d iedhen maca guda harqen nagh twakren nagh xwanten ghaddafi d igetten di naytric acid bac adefsden.


text:
28 Meɣres 2010, sɣur K. Bouamara
Aseggas-a (2010), azal n 147 i yekkin di temsizzelt n tmedyezt tamaziɤt n Adrar n Fad. Tuget n yimekkiyen d Leqbayel, i d-yusan seg waɤir n Bgayet, Tizi Wezzu, Tubiret, Sṭif, Burǧ Buɛrarij, Bumerdas, Lezzayer, Wehran,… maca tekkin daɤen Imaziɤen-nniḍen, yecban Icawiyen, d wiyaḍ.…
Imekkiyen n useggas-a (2010)
Aseggas-a (2010), azal n 147 i yekkin di temsizzelt (concours) n tmedyezt tamaziɤt n Adrar n Fad. Tuget n yimekkiyen d Leqbayel, i d-yusan seg waɤir n Bgayet, Tizi Wezzu, Tubiret, Sṭif, Burǧ Buɛrarij, Bumerdas, Lezzayer, Wehran, …maca tekkin daɤen Imaziɤen-nniḍen, yecban Icawiyen, d wiyaḍ. Aseggas-a, kkin azal n 10 n Yicawiyen, yiwen n Umahaq (Atergi), yiwen n Ucelḥi (seg Wargla)…
Tamawt-nniḍen, d tikkin n tilawin deg tfaska. Aseggas-a, kkint azal n 36 (ɤef 147 n yimzazwaren).
Timsizzelt n tfaska
Timsizzelt-a, deg-s sin n yimuren, sin n yikayaden : arat (manuscript) akked timewt (oral). Arat ila 15/20, timewt tla 5/20.
Deg wamur amezwaru (arat), taseqqamut n yinezzurfa tesbedd 5 n yisefran (critères) : aseskel (notation), tutlayt, tugniwin (images), asentel (thème), talɤa n usefru (forme du poème). Yal asefren ila 3 n waqqayen (points).
Deg wamur wis 2 (timewt neɤ timenna), llan sin n yisefran : taɤa ra n tɤuri (ɤef 2,5) akked tiyita n usefru (sa declamation).
GM. S 7 n yisefran-a ay teskazzal (évaluer) Tseqqamut n yinezzurfa (members du jury) imedyazen akked tmedyazin i yettikkin yal aseggas deg tfaska n Adrar n Fad.
Deg tseqqamut-a, llan Massen ! Kamal BOUAMARA (Aselway n tseqqamut), Zahir MEKSEM, Lhacène MAHROUCHE akked Allaoua RABEHI.
Leqwanen n temsizzelt
Timsizzelt-a tleḥḥu s usaḍuf agensas (règlement intérieur) ideg llan leqwanen. D amedya, imekki ilaq ad yesɛu 18 n yiseggasen (neɤ ugar) di leɛmer-is ; imekki, ilaq ad yekki s yisefra ines netta …
Yal amzazwer ad d-yazen 3 n yisefra ad yernu ad yili dinna ussan n temsizzelt, akken ad ten-id-yewt sdat n tseqqamut akked ugdud (public). Dɤa, win ur neḥdir i temsizzelt, yettusemma ur yekki ara, acku ur yesɛedda ara akayad wis 2 : timewt.
Arrazen n temsizzelt
Timsizzelt-a ɤur-s 3 n warrazen : amezwaru, wis sin akked wis 3. Maca llan daɤen warrazen n usebɤes : yella warraz n tmeṭṭut, win n yilemẓi, win n yimezgi akked win n tantala. Arrazen-a n usebɤes ttwaddamen-d deffir 3 n warrazen Lmulud Nat Mɛemmer ; ttwafranen gar yimezwura deg temsizzelt.
Iwenniten ɤef tfaska n Adrar n fad
Aṭas i yezmer yiwen ad d-yini ɤef tfaska-ya, maca ad d-nini kan ayen inefɛen d wayen yufraren.
1. Tidukkla Adrar n fad tettak-d tamsirt i tdukkliwin-nniḍen, ma yella rant ad lemdent. Acuɤer nettat tezmer ad d-theyyi tafaska n tmedyezt yal aseggas, tiyaḍ ur zmirent ara ad d-gent ula d …?
2. Tidukkla-ya tezga-d deg tɤiwant Ayt Smaɛel, d taɤiwant ur nxulef ara tuget n tiɤiwanin-nniḍen n Tmurt n Leqbayel ; taɤiwant-a tezga-d deg udrar ….
3. Tafaska n Adrar n fad tuɤal d aɤerbaz n tmedyezt taqbaylit. Imedyazen akked tmedyazin ay ttikkin yal aseggas deg temsizzelt ur d-ttasen ara kan ad awin arrazen, ɤas akken deg uqerru tezga takti-ya, ttasen-d ad lemden wa ɤef wa ; ttasen-d ad ḥessen i tmedyezt n wiyaḍ akked tiyaḍ
4. Nger tamawt, nufa, d amedya, aṭas i yessnen ad arun s teqbaylit, aṭas i yessnen ad d-ɤren isefra-nsen …Nger tamawt, nufa aṭas i yettaẓen ɤer sdat, lemmden seg useggas ɤer wayeḍ.
Bgayet, ass , 29 deg meɤres 2010
K. Bouamara
Anda i lliɣ ? Axxam > Dagi & Tura
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


text:
Asleɣmay n terbaɛt n JSK Mussa Ṣayeb, staxrent iḍelli deg iḍ seg
umkan-is. Sebba n wayagi d tiqit-nni n waman i d-feyen lebḥer.
Imi
sebba tamezwarut ur d-iwiḍ ara ɣer temlilit di lawan. Maca sebba
tameqrant iḥettmen ɣef uselaway Ḥennaci akken ad yeddem rray am wagi
d lexṣara n JSK di tlata tikal di teqbuct n CAF t-a deffir t-a,rnu
ɣer wayagi yir ḥala n tnefsit ideg ttidiren imyurar n JSK, imi dayen
iweɛren s waṭas akken ad bdun talɣuɣa n useggas-a s liḥala ur
nessefraḥ ara maḍi. s sebba n igmaḍ ur ngerrez ara.


text:
Deg wedlis‑agi yebḍan ɣef 4 yeḥricen, aṭas ara nelmed n temsirin, aṭas n wayen yeffren i d‑yufraren. Taɣuri‑ines tettilli‑d s ccuq imi kra n wid i d‑yuran deg‑s ufan lehḍur akked uɣanib yeččuren d inumak s wacu ara d‑mmlen iḥulfan‑nsen akked wayen yeḍran deg tallit‑nni . Aḥric amezweru isemma‑as «Tizi tegrawel». Deg weḥric‑agi deg i d‑yemmeslay Mass Usalem Uɛamer, Aziz Tari, Saɛid Xellil, Mulud Lunawsi, Ferḥat Mhenni, tamuɣli tezzi ɣer wamek ddant temsal deg Tizi Wezzu di tallit‑nni, acu yexdem yal yiwen akken ad yeḍru wayen yeḍran di tefsut n tmanyin. Aṭas n tedhist i d‑yufraren deg tnagit n yal yiwen deg‑sen, imi yal awal, yal ameslay yewwet s telway ɣer taluft akken ad yawi imeɣri ɣer wanda tezdeɣ sebba n wayen yeḍran, akken diɣ ad d‑tban amek i d‑teḍra. Yal yiwen yessawwel i cfawat yejmeɛ deg allaɣ‑is akken ad yezwi aɣebbar ɣef temsalt i yekksen tugdi i Yeqbayliyen merra, i d‑ineǧren abrid i Tmaziɣt yakk.
Deg uḥric wis-ssin yewwin azwel: “Lezzayer tamaneɣt di tlelli, iɣriben hudden leṣwar n ukukru” d timuɣliwin n Mass Salem Caker, Meẓyan Urad, Arezqi At Lɛerbi, Ḥasen Hirec i ɣef d-yella wawal. Yal yiwen deg yinigan‑agi isukk tiṭ ɣef wamek yewweḍ umennuɣ ɣer temdint n Lezzayer d wamek diɣ zdin ɣer tnekra iɣriben yellan deg ugemmaḍ. Yal yiwen inuda u yufa‑d awalen s wayes yemla i yimeɣriyen tabɣest i s-qazmen taswiɛt, d wanta tasa s wayes sganayen tugdi akked ukukru i ten‑irufqen kra tekka tedyant. Ilaq azal n ṣber d leɛtab akken tiɣri n widen yugin takmamt akked lbaṭel ad tcerreg igenni n Lezzayer tamaneɣt deg teswiɛt‑nni deg tlelli n umeslay akked tmesbaniyin yettwagdlen merra ɣef wegdud.
Deg uḥric wis kraḍ: “Imenɣi uffir di reḥba n udabu” awal yuɣal ɣer wid yellan akin i umnar, i wid yellan zedwen ɣer udabu am Mass Abedlaḥamid Brarḥi (aneɣalaf n uselmed aɛlayan n yimir-nni), Hamid Sidi Saɛid (lwali n Tizi Wezu), Lhadi Lexdiri (imḍebber n iɣallen n laman). Aḥric‑agi kan iman-is yuklal akken amdan ad iɣer adlis‑agi, imi aṭas ara yelmed ɣef wamek i teddunt tlufa di rreḥba n udabu. Taggwa n kraḍ inigan‑agi tekkes aṭas n tagut ɣef wayen yeḍran deg tallit‑nni. Am wakken i d‑tesken amek imdanen tikwal nnig lebɣi‑nsen ttafen-d iman‑sen tqazamen amezruy yettwarun s yidammen akked lemrar. Deg annect‑a ayen i d‑yura Mass Lexdiri kan yessekfal-d aṭas n tɣawsiwin ɣef ur nḍal‑ara yekkan uqbel.
Deg uḥric aneggaru, d timerniwin, ideg ara naf, abeɛda aḍris deg i d‑yewwet Kamel Belqesem di Mulud Mɛemri, d tririt s wazal‑is i as-yerra netta si lǧiha‑s.
Adlis‑agi yellan d amezwaru ɣef taluft n yebrir 1980, yezwi aṭas n uɣebbar ɣef tedyat-a, maca nesḥassef imi ur d‑nufi ara tanagit n yimeɣnasen nniḍen am Saɛid Sadi, Ǧamel Zennati, Arezqi Ɛabut... d wiyaḍ. Akken yebɣu yili wa d asurif amezwaru yessawalen i wiyaḍ akken wid yeddren neɣ iḥedren i tlufa iḥuzen Tamurt n Leqbayel ad inin ayen ssnen d wayen ẓran. Am akken diɣ nessaram ad ilin inigan ara d-yalsen i wayen yeḍran deg tedyanin nniḍen am tin n Tuber 88 akked d tin tefsut taberkant di 2001.
Hamid At Sliman


text:
Ibn Ɛarabi
Muḥyeddin Ibn Ɛarabi, s taɛrabt محي الدين ابن عربي, yettwasen kan s yisem n Ibn Ɛarabi, d amedyaz, d amusnaw n ajjed, u wayen umi neqar Mystisism. D yiwen ger ibabaten n tasnakta Taṣufit. Ilul deg usegas n 1165, di Mursi, tamurt n Andaluz, di Sbanya.[1] Imut deg 1240, di Dimecq, tamurt n Surya n tura. Qaren-as daɣen « Cix amuqran », isɛa azal n 846 n yidlisen. Deg isefra ines, yettmeslay-ed af tayri, cbaḥa, iba, aramsu, atg.
Asmi isɛa 14 isegasen, imlal di Kurdu (Sbanya) akw d Averroès, sɣur ilmed aṭas n tmusniwin d tfiluṣufit.
Tamselyut[beddel | edit source]
- (en) Ibn al-Arabi Foundation
- (en) Ibn Arabi & Mystical Journey:The Journey to the Lord of PowerJohn G. Sullivan Department of Philosophy Elon College


text:
I) Ayen i d-yeqqimen ass-a ɣef wawal AMAZIΓ Awal « Amaziɣ » yettwaseqdec sɣur waṭas n yigrawen imettiyen i yettmeslayen ass-a tutlayt n tmaziɣt. Sexdamen-t iwakken ad semmin i yiman-nsen s yisem-a yakan. Anita timnaḍin anda i yesseqdacen awal-a tura ? 1. Deg wakal n Tmurt n Lmerruk Amur ameqran n yimezdaɣ n Tmurt-a ttsemmin i yiman-nsen Imaziɣen (naɣ akken i sen-qqaren s taɛrabt Braber), tameslayt-nsen qqaren-as tamaziɣt (naɣ tamazixt). Γur Yicelḥiyen, awal-a d aqbur ; sexdamen-t deg tsekla-nsen. Seqdacen-t daɣen iwakken a d-yemmal anamek n « Amaziɣ acebḥan (amellal) » naɣ « Amaziɣ n tidet ». S wawal-a i semgaraden iman-nsen ɣef yimdanen-nniḍen iwimi qqaren « Iberkanen », wi-yi llan zedɣen deg wenẓul n Lmerruk, d aklan. Irifiyen seqdacen daɣen awal-a ugar n wawalen-nniḍen yettwassnen arifi / tarifit. Deg sin n yegrawen-a (Irifiyen d Yicelḥiyen), awal « tamaziɣt » sexdamen-t akken ad d-mmalen yis-s tutlayt-nsen. Γur Yirifiyen, awal « tamaziɣt » yettwassen ugar n wawal « tarifit » (tarifit d awal amaynut i d-yekkan seg taɛrabt). Icelḥiyen s timmad-nsen semman i tmeslayt-nsen n tmedyazt « awal amaziɣ » (Paulette Galand-Pernet, 1969, 1972). Tanfalit-a yebder-itt-id yiwen n umaru iwimi qqaren Jean-Léon l’Africain (1956), yenna-d tettwaseqdec seg tmiḍi tis-XVI. Deg Lmerruk ihi, Amaziɣ / tamaziɣt yemmal-d tutlayt naɣ ayen yerzan tutlayt. D ayen iwimi fkan azal d ameqqran nezzeh. 2. Deg umaḍal n Yitergiyen Gar wawalen i nezmer a naf ɣur Yitergiyen, llan : — Amaheɣ / Imuhaɣ, tamaheq, qqaren-t deg Uhaggar akk d Ajjer. Wi-yi asekkil /z/, i nessusruy nekni, yettuɣal d /h/ ɣur-sen; — Amajeɣ / Imajɣen d tamajeq, awalen-a qqaren-ten deg temnaḍin i d-yezgan gar Nijer d Mali : Aïr, Iwllemmden, Kel-Geres, atg. Γur-sen asekkil /z/ susruyen-t d /j/ ; — Amaceɣ / Imucaɣ d tamaceq, qqaren-t deg udrar n Ifuɣas (deg Mali). Γur-sen /z/ yettwasusruy /c/. Γur Yitergiyen n tama u ugafa (Ahaggar/Ajjer), awal Amaheɣ ttsemmin-t i kra n umdan i izedɣen deg tmetti-nsen (akken yebɣu yili : d agellil naɣ d win yeṛwan). Ma ɣur Yitergiyen n tama n wadda (talemmast gar Nijer d Mali), awal Amajeɣ yemmal-d imdanen yeṛwan, wid ur nelluẓ ara ; d imsukal. Itergiyen akken ma llan qqaren-asen Kel-tamajeq, naɣ « imdanen (n tutlayt) tamajeq ». 3. Kra n temnaḍin-nniḍen Am ɣur Yicelḥiyen naɣ ɣur Yirifiyen, amaziɣ / tamaziɣt yettwassen yerna yettwaseqdac deg kra n temnaḍin-nniḍen : — Deg Tunes ; — Deg Libya : adrar n Neffusa d Γadames. — Deg unẓul n Wehran : gar Ɛin-Sefra d Beccar [Figig, Busemɣun,…]. Awal-a yettwassen daɣen deg Tawat, Tidikelt, Gurara, deg Γat d Ǧanat. Anamek i s-ttaken i wawal-a : « aselmad », « Illu », … Berra i temnaḍin-a (i d-nebder seg tazwara), awal « Amaziɣ » ur yettwassen ara, ama deg yidles naɣ deg wansayen n yimezdaɣ i yettmeslayen s tmaziɣt. Aya yerza tamurt n Leqbayel, Imẓabiyen d Yicawiyen (adrar n Wawras). II) Deg Teglest [1] Amaziɣ d awal yellan seg Teglest. Imura (les écrivains) igrigiyen d yilatiniyen fkan-as aṭas n talɣiwin, nnan-d d isem n yimezdaɣ i izedɣen Taferka-Ugafa. Talɣa n wawal-a temgarad yal yiwet ɣef tayeḍ, temgared daɣen deg tallit ɣer tayeḍ, maca talɣiwin-nni akken ma llant ttakent anzi ɣer talɣa tamezwarut n wawal « amaziɣ » ; nezmer ad naf : Maxyes ɣur Hérodote (d agrigi) ; Mazyes ɣur Hécatée (d agrigi) ; Mazaces, Mazices, Mazikes, Mazax, Mazazaces… ɣur imura ilatiniyen. Yiwen n umaru iwimi qqaren Flavius Cresconius Corippus (550 seld-Ɛisa) yesseqdec talɣa « Mazax » i wakken a d-yemmeslay ɣef yimezdaɣ n Tferka-Ugafa akken ma llan [G. Camps 1961 : 27-28]. Yiwet n taluft daɣen i yessewhamen, awal Mazik / Maziɣ n Teglest, qqaren-t ula deg temnaḍin anida ur ssinen ara awal Amaziɣ tura, ladɣa deg Lazzayer talemmast d tin n utaram. Timnaḍin-a ttwaɛerrbent nezzeh, armi tameslayt-nsen truḥ, i d-yeqqimen ala kra n yimezdaɣ i tt-yettmeslayen. Taggara, ad d-nini (A)maziɣ yella seg Teglest, ttsemmin-t i win i d-ilulen [Desanges 1962, 63]. Mazal ar ass-a yeqqim-d d isem n twacult (ladɣa deg Tunes). III) Deg Tallit talemmast [2] Γur yimura i yuran s taɛrabt deg Tallit talemmast, awal (A)maziɣ urǧin yettunefk-as unamek n diri. Ibn Xeldun, deg udlis-is Amezruy n Yimaziɣen [adl. 1 : 167-185], yemmeslay-d s telqey ɣef yiẓuran n Yimaziɣen, yenna-d : « Amenzu-nsen (n Yimaziɣen) qqaren-as Maziɣ. » (sb. 185) Akka ihi, aṭas n yimura aɛraben yuran deg tallit-nni ɣef Yimaziɣen i d-yennan ɣef wakken imezdaɣ imaziɣen nnan-asen-d amenzu-nsen qqaren-as Maziɣ. Ayen nezmer ad d-nini deg waya, Amaziɣ d awal yettwassnen mliḥ deg Tallit talemmast, qqaren-t i wamur ameqqran n yimezdaɣ imaziɣen. Tagrayt Awal « Amaziɣ » yuɣ merra timnaḍin n Tferka-Ugafa, iwakken ad d-yesken isem n yimezdaɣ d tutlayt-nsen. Γef wakka, deg tallit n wass-a, awalen-a Amaziɣ / Imaziɣen / tamaziɣt mmalen-d Imaziɣen d tutlayt-nsen ; aya yerza timnaḍin yettmeslayen s tmaziɣt akken ma llant, ula d tidak ur nessin awalen-a deg yĭdles-nsent (Leqbayel, Icawiyen,…). D tamurt n Leqbayel i yessaɣen awal-a, fkan-as udem atrar seg yiseggasen n 1945-1950. Aya deg tallit-nni n umnekcam afransis ; allalen i yesxedmen d tizlatin (md. Kker a mmi-s umaziɣ). Seg temrawt n yiseggasen-a ineggura, yuɣal wawal « Amaziɣ » iressa iman-is akken iwata ; imezdaɣ n Tferka-Ugafa akken ma llan ssawalen i yiman-nsen Imaziɣen. deg yiseggasen-a ineggura, aṭas n Yismazaɣen (Berbérisants), ladɣa wid n Lmerruk, ɛerḍen ad seddun awal Amaziɣ (Imaziɣen), ladɣa deg tira n tefransist. Acku s tutlayin tiberraniyin, am tefransist, qqaren-aɣ les berbères, d awal i d-yekkan seg tlatinit Barbares. Awal-a yesɛa anamek n diri yerna yecmet, yettcemmit aqader n lḥerma d yiseɣ n Yimaziɣen. MW. : [1] tallit-a tebda seg 3200 send-Ɛisa (tallit n tira) armi d 476 seld-Ɛisa (aɣelluy n umenkud arumani n utaram sɣur Iwendalen). [2] tallit-a tebda seg useggas 476 seld-Ɛisa armi d 1453/1492 seld-Ɛisa
I) Ayen i d-yeqqimen ass-a ɣef wawal AMAZIΓ
Awal « Amaziɣ » yettwaseqdec sɣur waṭas n yigrawen imettiyen i yettmeslayen ass-a tutlayt n tmaziɣt. Sexdamen-t iwakken ad semmin i yiman-nsen s yisem-a yakan.
Anita timnaḍin anda i yesseqdacen awal-a tura ?
1. Deg wakal n Tmurt n Lmerruk
Amur ameqran n yimezdaɣ n Tmurt-a ttsemmin i yiman-nsen Imaziɣen (naɣ akken i sen-qqaren s taɛrabt Braber), tameslayt-nsen qqaren-as tamaziɣt (naɣ tamazixt).
Γur Yicelḥiyen, awal-a d aqbur ; sexdamen-t deg tsekla-nsen. Seqdacen-t daɣen iwakken a d-yemmal anamek n « Amaziɣ acebḥan (amellal) » naɣ « Amaziɣ n tidet ». S wawal-a i semgaraden iman-nsen ɣef yimdanen-nniḍen iwimi qqaren « Iberkanen », wi-yi llan zedɣen deg wenẓul n Lmerruk, d aklan. Irifiyen seqdacen daɣen awal-a ugar n wawalen-nniḍen yettwassnen arifi / tarifit.
Deg sin n yegrawen-a (Irifiyen d Yicelḥiyen), awal « tamaziɣt » sexdamen-t akken ad d-mmalen yis-s tutlayt-nsen. Γur Yirifiyen, awal « tamaziɣt » yettwassen ugar n wawal « tarifit » (tarifit d awal amaynut i d-yekkan seg taɛrabt). Icelḥiyen s timmad-nsen semman i tmeslayt-nsen n tmedyazt « awal amaziɣ » (Paulette Galand-Pernet, 1969, 1972). Tanfalit-a yebder-itt-id yiwen n umaru iwimi qqaren Jean-Léon l’Africain (1956), yenna-d tettwaseqdec seg tmiḍi tis-XVI.
Deg Lmerruk ihi, Amaziɣ / tamaziɣt yemmal-d tutlayt naɣ ayen yerzan tutlayt. D ayen iwimi fkan azal d ameqqran nezzeh.
2. Deg umaḍal n Yitergiyen
Gar wawalen i nezmer a naf ɣur Yitergiyen, llan :
— Amaheɣ / Imuhaɣ, tamaheq, qqaren-t deg Uhaggar akk d Ajjer. Wi-yi asekkil /z/, i nessusruy nekni, yettuɣal d /h/ ɣur-sen;
— Amajeɣ / Imajɣen d tamajeq, awalen-a qqaren-ten deg temnaḍin i d-yezgan gar Nijer d Mali : Aïr, Iwllemmden, Kel-Geres, atg. Γur-sen asekkil /z/ susruyen-t d /j/ ;
— Amaceɣ / Imucaɣ d tamaceq, qqaren-t deg udrar n Ifuɣas (deg Mali). Γur-sen /z/ yettwasusruy /c/.
Γur Yitergiyen n tama u ugafa (Ahaggar/Ajjer), awal Amaheɣ ttsemmin-t i kra n umdan i izedɣen deg tmetti-nsen (akken yebɣu yili : d agellil naɣ d win yeṛwan). Ma ɣur Yitergiyen n tama n wadda (talemmast gar Nijer d Mali), awal Amajeɣ yemmal-d imdanen yeṛwan, wid ur nelluẓ ara ; d imsukal.
Itergiyen akken ma llan qqaren-asen Kel-tamajeq, naɣ « imdanen (n tutlayt) tamajeq ».
3. Kra n temnaḍin-nniḍen
Am ɣur Yicelḥiyen naɣ ɣur Yirifiyen, amaziɣ / tamaziɣt yettwassen yerna yettwaseqdac deg kra n temnaḍin-nniḍen :
— Deg Tunes ;
— Deg Libya : adrar n Neffusa d Γadames.
— Deg unẓul n Wehran : gar Ɛin-Sefra d Beccar [Figig, Busemɣun,…].
Awal-a yettwassen daɣen deg Tawat, Tidikelt, Gurara, deg Γat d Ǧanat. Anamek i s-ttaken i wawal-a : « aselmad », « Illu », …
Berra i temnaḍin-a (i d-nebder seg tazwara), awal « Amaziɣ » ur yettwassen ara, ama deg yidles naɣ deg wansayen n yimezdaɣ i yettmeslayen s tmaziɣt. Aya yerza tamurt n Leqbayel, Imẓabiyen d Yicawiyen (adrar n Wawras).
II) Deg Teglest [1]
Amaziɣ d awal yellan seg Teglest. Imura (les écrivains) igrigiyen d yilatiniyen fkan-as aṭas n talɣiwin, nnan-d d isem n yimezdaɣ i izedɣen Taferka-Ugafa. Talɣa n wawal-a temgarad yal yiwet ɣef tayeḍ, temgared daɣen deg tallit ɣer tayeḍ, maca talɣiwin-nni akken ma llant ttakent anzi ɣer talɣa tamezwarut n wawal « amaziɣ » ; nezmer ad naf :
Maxyes ɣur Hérodote (d agrigi) ;
Mazyes ɣur Hécatée (d agrigi) ;
Mazaces, Mazices, Mazikes, Mazax, Mazazaces… ɣur imura ilatiniyen.
Yiwen n umaru iwimi qqaren Flavius Cresconius Corippus (550 seld-Ɛisa) yesseqdec talɣa « Mazax » i wakken a d-yemmeslay ɣef yimezdaɣ n Tferka-Ugafa akken ma llan [G. Camps 1961 : 27-28].
Yiwet n taluft daɣen i yessewhamen, awal Mazik / Maziɣ n Teglest, qqaren-t ula deg temnaḍin anida ur ssinen ara awal Amaziɣ tura, ladɣa deg Lazzayer talemmast d tin n utaram. Timnaḍin-a ttwaɛerrbent nezzeh, armi tameslayt-nsen truḥ, i d-yeqqimen ala kra n yimezdaɣ i tt-yettmeslayen.
Taggara, ad d-nini (A)maziɣ yella seg Teglest, ttsemmin-t i win i d-ilulen [Desanges 1962, 63]. Mazal ar ass-a yeqqim-d d isem n twacult (ladɣa deg Tunes).
III) Deg Tallit talemmast [2]
Γur yimura i yuran s taɛrabt deg Tallit talemmast, awal (A)maziɣ urǧin yettunefk-as unamek n diri. Ibn Xeldun, deg udlis-is Amezruy n Yimaziɣen [adl. 1 : 167-185], yemmeslay-d s telqey ɣef yiẓuran n Yimaziɣen, yenna-d : « Amenzu-nsen (n Yimaziɣen) qqaren-as Maziɣ. » (sb. 185)
Akka ihi, aṭas n yimura aɛraben yuran deg tallit-nni ɣef Yimaziɣen i d-yennan ɣef wakken imezdaɣ imaziɣen nnan-asen-d amenzu-nsen qqaren-as Maziɣ.
Ayen nezmer ad d-nini deg waya, Amaziɣ d awal yettwassnen mliḥ deg Tallit talemmast, qqaren-t i wamur ameqqran n yimezdaɣ imaziɣen.
Tagrayt
Awal « Amaziɣ » yuɣ merra timnaḍin n Tferka-Ugafa, iwakken ad d-yesken isem n yimezdaɣ d tutlayt-nsen. Γef wakka, deg tallit n wass-a, awalen-a Amaziɣ / Imaziɣen / tamaziɣt mmalen-d Imaziɣen d tutlayt-nsen ; aya yerza timnaḍin yettmeslayen s tmaziɣt akken ma llant, ula d tidak ur nessin awalen-a deg yĭdles-nsent (Leqbayel, Icawiyen,…). D tamurt n Leqbayel i yessaɣen awal-a, fkan-as udem atrar seg yiseggasen n 1945-1950. Aya deg tallit-nni n umnekcam afransis ; allalen i yesxedmen d tizlatin (md. Kker a mmi-s umaziɣ). Seg temrawt n yiseggasen-a ineggura, yuɣal wawal « Amaziɣ » iressa iman-is akken iwata ; imezdaɣ n Tferka-Ugafa akken ma llan ssawalen i yiman-nsen Imaziɣen.
deg yiseggasen-a ineggura, aṭas n Yismazaɣen (Berbérisants), ladɣa wid n Lmerruk, ɛerḍen ad seddun awal Amaziɣ (Imaziɣen), ladɣa deg tira n tefransist. Acku s tutlayin tiberraniyin, am tefransist, qqaren-aɣ les berbères, d awal i d-yekkan seg tlatinit Barbares. Awal-a yesɛa anamek n diri yerna yecmet, yettcemmit aqader n lḥerma d yiseɣ n Yimaziɣen.
MW. :
[1] tallit-a tebda seg 3200 send-Ɛisa (tallit n tira) armi d 476 seld-Ɛisa (aɣelluy n umenkud arumani n utaram sɣur Iwendalen).
[2] tallit-a tebda seg useggas 476 seld-Ɛisa armi d 1453/1492 seld-Ɛisa


text: Kabyle(i) 1 Bulus d Silas ɛeddan si temdinin n Anfibulis akk-d Abulunis, wwḍen ɣer temdint n Tiṣalunik anda sɛan wat Isṛail lǧameɛ. 2 Akken yennum, Bulus yekcem ɣer lǧameɛ; tlata smanat, mkul ass n westeɛfu, ițmeslay yid-sen ɣef wawal n Ṛebbi. 3 Issefham-asen, ițbeggin-asen-d di Tira belli Lmasiḥ ilaq ad yeɛteb yerna a d-yeḥyu si ger lmegtin, iqqaṛ-asen : Ɛisa-yagi ɣef i wen-d-hedṛeɣ, d nețța i d Lmasiḥ. 4 Kra deg-sen umnen; aṭas n iyunaniyen iḍuɛen Sidi Ṛebbi d waṭas n tilawin n laṣel i geddan daɣen d Bulus akk-d Silas. 5 Lameɛna at Isṛail usmen, dɣa wwin yid-sen kra n yergazen n diri ițmenṭaṛen deg iberdan, sekkren ccwal ger lɣaci, cewwlen tamdint meṛṛa, zeḍmen ɣer wexxam n Yazun, qellben ɣef Bulus d Silas iwakken a ten-caṛɛen zdat lɣaci. 6 Imi ur ten-ufin ara, zuɣṛen-d Yazun d kra n watmaten ɣer lḥukkam n temdint, bdan țɛeggiḍen : D irgazen-agi i gerwin ddunit, atan usan-d armi d ɣuṛ-nneɣ, 7 Yazun isṭerḥeb yis-sen. Xulfen lumuṛ n Qayṣer, qqaṛen belli yella ugellid nniḍen ițusemman Ɛisa. 8 S yimeslayen-agi, sḥeṛcen lɣaci akk-d lḥakem n temdint. 9 Ugin a sen-serrḥen i Yazun d watmaten nniḍen armi xellṣen lexṭiya.


text:
Tagmat n warraw n Qeddafi tebḍa seg wasmi i d-yebda ccwal. Kra seg-sen bɣan ad d-sersen talwit s umeslay akked igrawliwen, wiyaḍ umnen, am baba-tsen, d adebbuz kan ara tt-yefrun. Lḥaṣun, isali-a yessbeyyen-d belli Sayf Lislam yetti lfista, imi deg tazwara n tegrawla talibit yella yeqqar-d i yineɣmasen belli ad yekref deg sin wussan wid i d-yeffɣen mgal baba-s. Yella d netta i d imi si d-yettmeslay baba-s. Ma d Aseqqamu Aɣelnaw Ueḍil yugi tikti i d-wwin warraw n uedaw-nsen. Asqamu yettamen ala s rrwaḥ wer tuɣalin i Qeddafi d wid yeddan yid-s, seg-sen arraw-is. Deg yiwen n ulɣu, Tamurt n Lagris tenna belli aɣbel alibi ad yefru s tsertit, ṭṭrad mačči d rray yelhan, ur yessufuɣ ara. Seg tama-s, tamurt n Ṭṭelyan, yiwet seg tgejda n OTAN akked yiɣallen n Yidis agreɣlan, terna-d ɣer Fransa, Anavaḍ Ueḍil Aqbayli akked Qaṭar, i yseteerrfen s Usqamu Aɣelnaw Ueḍil alibi.
Dacu kan, deg tuffra, ameslay ileḥḥu ar sdat. Tilivizyu Lǧazira tenna-d belli aneɣlaf alibi n temsal tiberraniyin i yuzen Qeddafi, Mass Abdellati Leubidi, yerza ɣer tmurt n Lagris iḍelli n lḥedd iwakken ad yemlil d Uneɣlaf amezwaru, Mass Jurj Papandru. Ass-a n letnayen, yerra ɣer tmurt n Ṭṭurk i wakken ad yemmeslay d yiwet n terbaet i d-yewwi uneɣlaf aṭerki n temsal tiberraniyin, Mass Ḥmed Davutulgu, akked yieeggalen n yigrawliwen. Lḥaṣun, taswiet-a ulac d acu i d-ibanen deg umeslay-nsen.
Lǧazira tenna-d daɣen belli Aneɣlaf amezwaru Papandru yemmeslay ussan-a ineggura s tilifun ɣef temsalt-a akked yimendiden-is Iṭerkiyen, Iqaṭariyen akked Yigliziyen, yerna yessawel i Ilibiyen unṣiben.
Tagmat n warraw n Qeddafi tebḍa seg wasmi i d-yebda ccwal. Kra seg-sen bɣan ad d-sersen talwit s umeslay akked igrawliwen, wiyaḍ umnen, am baba-tsen, d adebbuz kan ara tt-yefrun.
Lḥaṣun, isali-a yessbeyyen-d belli Sayf Lislam yetti lfista, imi deg tazwara n tegrawla talibit yella yeqqar-d i yineɣmasen belli ad yekref deg sin wussan wid i d-yeffɣen mgal baba-s. Yella d netta i d imi si d-yettmeslay baba-s.
Ma d Aseqqamu Aɣelnaw Ueḍil yugi tikti i d-wwin warraw n uedaw-nsen. Asqamu yettamen ala s rrwaḥ wer tuɣalin i Qeddafi d wid yeddan yid-s, seg-sen arraw-is.
Deg yiwen n ulɣu, Tamurt n Lagris tenna belli aɣbel alibi ad yefru s tsertit, ṭṭrad mačči d rray yelhan, ur yessufuɣ ara.
Seg tama-s, tamurt n Ṭṭelyan, yiwet seg tgejda n OTAN akked yiɣallen n Yidis agreɣlan, terna-d ɣer Fransa, Anavaḍ Ueḍil Aqbayli akked Qaṭar, i yseteerrfen s Usqamu Aɣelnaw Ueḍil alibi.


text:
1
A dderya, ḍuɛet imawlan-nwen akken yebɣa Sidi Ṛebbi, axaṭer ayagi d ayen yellan d lḥeqq.
2
Di ccariɛa i d-yefka Sidi Ṛebbi i Sidna Musa, d wagi i d lameṛ amezwaru yesɛan lemɛahda :
3
Qadeṛ baba-k d yemma-k iwakken aț-țɛiceḍ di lehna yerna ad yiɣzif leɛmeṛ-ik di ddunit.+
4
Ma d kunwi ay imawlan, ur sserfayet ara dderya-nwen, meɛna ṛebbit-țen akken i kkun-id-iweṣṣa Sidi Ṛebbi.
5
Ay aklan, ḍuɛet imɛellmen n ddunit-agi, s leqdeṛ, s wul yeṣfan d neyya am akken d Lmasiḥ i tețḍuɛum .
6
Ayagi ur t-xeddmet ara kan m'ara kkun-țɛassan am akken tețnadim aț-țɛeǧbem i yemdanen, lameɛna ilit am iqeddacen n Lmasiḥ i gxeddmen lebɣi n Sidi Ṛebbi seg ul.
7
Qedcet fell-asen am akken d Lmasiḥ s yiman-is i ɣef tqeddcem mačči ɣef yemdanen.
8
Teẓram belli win ixedmen lxiṛ, ama d akli neɣ d aḥeṛṛi, a t-yaf ɣer Sidi Ṛebbi.
9
Ma d kunwi ay imɛellmen, xedmet daɣen i iqeddacen-nwen akken yella di lebɣi n Sidi Ṛebbi; ur xeddmet ara deg-sen lbaṭel, imi teẓram belli amɛellem-nsen yellan daɣen d amɛellem-nwen, deg igenwan i gella yerna nețța ur ixeddem ara lxilaf ger yemdanen.
10
Sǧehdet ihi iman-nwen s tezmert tameqqrant n Sidi Ṛebbi.
11
Refdet leslaḥ meṛṛa i d-yețțak Sidi Ṛebbi, iwakken ur kkun-iɣelleb ara Cciṭan s tḥila-ines;
12
axaṭer imenɣi-nneɣ mačči akk d yemdanen i gella, lameɛna nețnaɣ ț-țgeldiwin akk-d tnezmarin n ṭṭlam iḥekmen di ddunit-agi, akk-d leṛwaḥ imcumen yellan deg igenwan.
13
Ɣef wayagi, refdet leslaḥ n Sidi Ṛebbi, iwakken aț-țizmirem aț-țqablem tiswiɛin iweɛṛen, s wakka ɣer taggara n umenuɣ a kkun-id-yaf lḥal mazal tbeddem.
14
Heggit iman-nwen am iɛsekṛiwen, beggset tideț, lset lḥeqq ɣef yidmaren-nwen am tidemmar n wuzzal.
15
Sɛut zzwaṛa am warkasen deg yidaṛṛen-nwen, daymen theggam i ubecceṛ n lexbaṛ n lxiṛ.
16
Di yal taswiɛt, sɛut liman am tseddarit s wayes ara tizmirem aț-țsensem isufa n tmes n Cciṭan;
17
cuddet leslak am tcacit n wuzzal ɣef wuqeṛṛuy-nwen, sxedmet asekkin n Ṛṛuḥ iqedsen yellan d awal n Sidi Ṛebbi.
18
Di yal taswiɛt deɛɛut ɣer Sidi Ṛebbi s Ṛṛuḥ iqedsen s yal taẓallit d uḥellel. Ɛiwzet ihi, kettṛet di tẓallit, deɛɛut ɣer Sidi Ṛebbi ɣef watmaten meṛṛa;
19
deɛɛut daɣen fell-i iwakken a yi-d-yefk Sidi Ṛebbi imeslayen s wayes ara beccṛeɣ lbaḍna n lexbaṛ n lxiṛ mbla tugdi.
20
Țțuceggɛeɣ-d ad beccṛeɣ lexbaṛ n lxiṛ ; ɣef ddemma-s i lliɣ d ameḥbus; dɛut ihi iwakken a t-beccṛeɣ akken ilaq, mbla tugdi.
21
Bɣiɣ aț-țeẓrem ula d kunwi ayen i yi-yeɛnan d wayen i xeddmeɣ, daymi i n-ceggɛeɣ gma-tneɣ ameɛzuz Tucik iqeddcen seg ul ɣef Sidna Ɛisa, d nețța ara kkun-isɛelmen ɣef kullec.
22
Ceggɛeɣ-t-in iwakken aț-țeẓrem ayen akk i ɣ-iɛnan, yerna ad isseǧhed ulawen-nwen.
23
Ay atmaten, lehna, leḥmala akk-d liman a wen-d-țțunefken s ɣuṛ Sidi Ṛebbi baba-tneɣ akk-d Sidna Ɛisa Lmasiḥ.
24
Ṛṛeḥma n Sidi Ṛebbi a d-ters ɣef wid akk iḥemmlen Sidna Ɛisa Lmasiḥ s lmaḥibba ur nfennu!


text: Song: thandhana thamdhana Film: Pudhiya vaarppugal Notes: s r2 g2 m2 p d1 n2 S thandhana thamdhana thaalam varum pudhu raagam varum mp p p p p p m p g r s r g p r s adhil sandhana malligai vaasam varum sr g p g r g r rs s s s manamaalai varum subhavaelai varum s r g p m d p n d S n R mananaal thirunaal pudhunaal unai azhaiththadhu S G R n R S d S n dp mp d n (thamdhana) Stanza : sillena melliya thenralum vandhisai solliyadhu nS S S nS S S nS S S nS S S S R S Sn suvai alliyadhu manam nillena solliyum thulliyadhu n R R G S Sn n R R G S Sn R G SRS S S S penmanam poovilum melliyadhu thavikkum ninaivoa enaik killiyadhu S R G M G R Sn S R RG n S SR d n nS pd pm p d p malligai mullaiyil panjanaiyoa mannavan thandhanan nenjanaiyoa gp p p pn d d dS n n dn g g g m m p pn d d d minniya minnalum kanniyin ennangaloa ini kanavugal thodarndhida p p p pn d d dS n n nRS S GSG RS n R S n d p d n (thamdhana)